En el marc de la iniciativa d'ocupació juvenil executada pel Departament de Treball, Afers socials i Famílies de la Generalitat de Catalunya en l'exercici 2015 - 2016 es va testar un model de programa que donés cabuda a totes aquelles metodologies, idees, models d'intervenció, etc. que diverses entitats tenien i que no s'ajustaven a cap dels programes que s'impulsaven des del Servei Públic d'Ocupació de Catalunya, en cap de les seves convocatòries, contractes, convenis, etc. Aquestes idees es van concretar en el que es va anomenar Projectes Singulars.
Paral·lelament es va testar una nova metodologia de treball que es va anomenar Programes Integrals, i que suposava una configuració generalista del que seria un programa d'intervenció sobre col·lectius generalment amb un alt risc d'exclusió social.
Les convocatòries de 2015, 2016 i 2017 dels Projectes Singulars i els Programes Integrals, van donar peu a un seguit de projectes que articulaven serveis per a persones joves inscrites al registre de la Garantia Juvenil i que abordaven la seva inserció, reinserció o retorn al sistema educatiu des de vessants molt diverses i/o en àmbits i territoris molt concrets.
En el marc de la racionalització de les diverses convocatòries destinades a joves, buscant la seva eficàcia i eficiència, i també de les entitats beneficiàries, la present Ordre pretén donar cobertura a les convocatòries de Projectes Singulars, Programes Integrals, Joves per l'Ocupació i Fem Ocupació per a Joves.
És per aquest motiu, que en aquesta Ordre es fusionen les actuacions previstes en els Projectes Singulars i els Programes Integrals i s ́incorpora la línia d'experiències professionals com a actuació diferenciada dels propis projectes, mitjançant la qual les entitats podran oferir als participants més opcions per completar el seu projecte professional.
Fruit de l'experiència dels exercicis 2015, 2016 i 2017 dels Projectes Singulars i els Programes Integrals, i amb la col·laboració i aportacions de les entitats que varen participar en aquelles convocatòries i en les de Fem Ocupació per a Joves i Joves per l'Ocupació de l'exercici 2015 i 2016, neix aquesta Ordre de bases, que segueix responent a la mateixa finalitat: donar cabuda a aquells projectes que promoguin la millora de l'ocupabilitat de les persones joves participants i n'incentivin la seva contractació laboral.
Vist el Reglament (UE) núm. 1303/2013 del Parlament Europeu i del Consell, de 17 de desembre de 2013, pel qual s'estableixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca, i pel qual s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroga el Reglament (CE) núm. 1083/2006 del Consell (DOUE L 347/320, de 20.12.2013);
Vist l'Ordre ESS/1924/2016, de 13 de desembre, per la qual es determinen les despeses subvencionables pel Fons Social Europeu durant el període de programació 2014-2020;
Vist el Programa Operatiu d'Ocupació Juvenil 2014-2020, núm. CCI2014ES05M90PO01, aprovat per Decisió d'execució de la CE de 12 de desembre de 2014;
Vista la Llei 18/2014, de 15 d'octubre, d'aprovació de mesures urgents per al creixement, la competitivitat i l'eficiència, que regula les bases del Sistema Nacional de Garantia Juvenil i el procediment d'inscripció entre d'altres mesures modificada per la Llei 25/2015, de 28 de juliol i pel Reial decret Llei 6/2016, de 23 de desembre, de mesures urgents per a l'impuls del Sistema Nacional de Garantia Juvenil;
Vista la Llei 19/2014, de 29 de desembre, de transparència, accés a la informació pública i bon govern;
Vista la Llei 13/2015, de 9 de juliol, d'ordenació del sistema d'ocupació del Servei Públic d'Ocupació de Catalunya;
Aprovar les bases reguladores per a la concessió de subvencions públiques destinades al finançament dels Projectes Singulars destinats a persones joves.
Les bases reguladores es detallen en l'annex 1 d'aquesta Ordre.
S'autoritza a la persona titular de la direcció del Servei Públic d'Ocupació de Catalunya a dictar les resolucions de convocatòria corresponents i les disposicions que consideri oportunes per al desenvolupament d'aquesta Ordre.
Les subvencions atorgades d'acord amb les Ordres que estableix la disposició derogatòria d'aquesta Ordre es continuaran regint per les bases reguladores a l'empara de les quals es van atorgar.
Queda derogada l'Ordre TSF/289/2016, de 26 d'octubre, per la qual s'estableixen les bases reguladores per a la concessió de subvencions públiques destinades al finançament dels Projectes Singulars, l'Ordre TSF/318/2016, de 22 de novembre, per la qual s'aproven les bases reguladores per a la concessió de subvencions per al finançament de programes integrals, l'Ordre EMO/256/2015, de 5 d'agost, per la qual s'aproven les bases reguladores per a la concessió de subvencions per a la realització del Programa "Fem Ocupació per a Joves", i l'Ordre EMO/254/2015, de 5 d'agost, per la qual s'estableixen les bases reguladores per a la concessió de subvencions del Programa d'experiència professional per a l'ocupació juvenil a Catalunya Joves per l'ocupació, que promou el Servei Públic d'Ocupació de Catalunya.
1.1 L'objecte d'aquesta Ordre és regular la concessió de subvencions destinades al finançament dels Projectes Singulars.
1.2 L'objectiu és reforçar l'ocupabilitat i les competències professionals de les persones no ocupades i no integrades en els sistemes d'educació o formació, mitjançant dues línies:
1.2.1 Línia 1: actuacions destinades a la millora de l'ocupabilitat d'acord amb el que s'estableix a la base 2 de l'annex 1 d'aquesta Ordre.
1.2.2 Línia 2: experiències professionals per a joves participants a les actuacions de la Línia 1 amb l'objectiu d'adquirir una experiència laboral.
1.3 En el marc del Fons Social Europeu, aquestes actuacions contribueixen a assolir els resultats definits per l'objectiu específic següent:
Les actuacions a portar a terme s'han d'encabir en el que determina el Pla Nacional d'Implementació de la Garantia Juvenil, corresponent a l'Objectiu temàtic 8: promoure la sostenibilitat i la qualitat en l'ocupació i afavorir la mobilitat laboral.
La Prioritat d'Inversió 8.2 recull la integració sostenible en el mercat de treball de les persones joves, en particular de les que es trobin sense ocupació i que no estiguin estudiant ni formant-se, incloent els que estan en risc d'exclusió social i joves de comunitats marginades.
2.1 Es consideraran actuacions subvencionables de la Línia 1 les següents:
2.1.1.1 Orientació, que inclourà l'assessorament individualitzat, orientació professional i en emprenedoria, informació laboral i acompanyament en la cerca d'ocupació.
Aquesta actuació pertany a la mesura d'orientació.
2.1.1.2 Formació professionalitzadora ajustada a les necessitats de les persones participants.
a) Formació del Fitxer Català d'Especialitats Formatives
2.1.2.1 Pràctiques no laborals, regulades al Reial decret 1543/2011, de 31 d'octubre i destinades a persones joves qualificades sense experiència professional.
2.1.2.2 FP Dual: Aquesta actuació es vehicula a partir d'un contracte que es regeix pel Reial Decret 1529/2012, de 8 de novembre o per la normativa vigent.
2.1.2.3 Experiència professional.
Aquesta actuació pertany a la mesura de mobilitat geogràfica.
Aquesta actuació pertany a la mesura de prospecció.
2.2 Es consideraran actuacions subvencionables de la Línia 2 les següents:
Experiència Professional realitzada a través d'un contracte laboral per a joves participants a les actuacions de la Línia 1.
3.1 Podran ser entitats beneficiàries de les actuacions de la Línia 1 les entitats, constituïdes legalment i amb establiment operatiu a Catalunya, següents:
a) Ens locals i les seves entitats dependents o vinculades.
Les diferents àrees temàtiques que incideixen sobre les persones joves o sobre el col·lectiu que determini la convocatòria (educació, joventut, promoció econòmica, serveis socials, etc.) hauran de col·laborar i coordinar-se entre elles per presentar un projecte en comú.
En cas que l'entitat beneficiària sigui una entitat pública, i aquesta vulgui executar les actuacions mitjançant ens instrumentals, haurà d'indicar l'entitat que actuarà com a mitjà propi de l'entitat beneficiària, i que per tant tindrà recollit expressament en la norma que la crea o en els seus estatuts, que té la condició de mitjà propi i servei tècnic de l'entitat beneficiària d'acord amb el que estableix la Llei 9/2017 de 8 de novembre, de Contractes del Sector Públic per la qual es transposen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014.
b) Organitzacions sindicals i patronals.
c) Entitats de titularitat pública o privada amb centre de treball o establiment operatiu a Catalunya.
d) Qualsevol altra entitat, empresa o persona física empresària que realitzi una activitat necessària per a la realització del projecte i que estigui especialitzada en algun dels serveis vinculats a les seves actuacions.
El projecte pot ser presentat per una única entitat o per diverses entitats agrupades en un sol expedient:
- Si el presenta una única entitat, en serà l'única beneficiària.
- Si el presenta una agrupació d'entitats, totes les entitats tindran la condició de beneficiàries i estaran subjectes als drets i deures com a tals.
Només una d'elles exercirà d'entitat perceptora i les altres tindran només la categoria de beneficiàries a efectes d'aquesta Ordre.
L'entitat perceptora exercirà el paper de representant de l'agrupació durant tota la vida de la subvenció davant de l'Administració, i serà la que rebrà els pagaments i distribuirà a la resta d'entitats la part corresponent, alhora que coordinarà les diferents intervencions de les diferents entitats agrupades.
Concretar aquesta agrupació de manera formal i com es procedirà en cada cas, depèn de la voluntat de les entitats implicades i s'emmarca en la relació privada entre elles.
En el cas d'agrupacions, s'haurà de fer constar expressament a la sol·licitud, indicant els compromisos d'execució que assumeix cadascun dels membres de l'agrupació, així com l'import de la subvenció a aplicar a cadascun d'ells.
S'haurà de nomenar un representant o apoderat únic de l'agrupació, amb poders suficients per complir amb les obligacions que, com a beneficiari, corresponen a l'agrupació.
La relació entre els membres de l'agrupació es regularà mitjançant conveni o un altre instrument jurídic equivalent entre les entitats agrupades, que detallarà els compromisos, així com els drets i deures de les parts.
La relació entre els membres de l'agrupació no tindrà caràcter contractual i en el supòsit que una entitat de caràcter públic exerceixi d'entitat perceptora no serà d'aplicació la llei de contractació del sector públic, sinó que es regularà i justificarà l'agrupació en base a l'interès social, al no afany de benefici econòmic de l'agrupació, i al valor de l'aportació al projecte per part d'agents claus que s'agrupen vers un objectiu compartit.
L'agrupació no es pot dissoldre fins que no hagin transcorregut els terminis de prescripció que preveuen l'article 100.4 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, General de Subvencions.
3.2 Per a la contractació laboral de la Línia 2 poden ser beneficiàries les següents:
a) Les empreses, així definides en el dret mercantil
b) Persones físiques empresàries
c) Les entitats i institucions sense afany de lucre detallades a l'apartat 1 d'aquesta mateixa base 3 de l'annex 1 d'aquesta Ordre.
Caldrà que hagin estat seleccionades per les entitats previstes a l'apartat 1 d'aquesta mateixa base 3 de l'annex 1 d'aquesta Ordre.
d) També podran ser beneficiàries d'aquesta Línia 2 les entitats beneficiàries de la Línia 1.
Als efectes d'aquesta Ordre, qualsevol referència a entitat contractant farà remissió a les entitats beneficiàries que es preveuen al punt 3.2 d'aquesta base.
4.1 Per obtenir la condició de beneficiàries de les subvencions les persones sol·licitants, tant de la Línia 1 com de la Línia 2, han de complir els requisits i les condicions generals establerts a l'article 13 de la Llei 38/2003, de 17 de novembre, general de subvencions, i les que es determinen tot seguit:
c) En cas de persones físiques empresàries, estar donat d'alta en el cens de l'impost sobre activitats econòmiques en aquells supòsits en què sigui obligatori.
d) En cas d'entitats sense ànim de lucre, estar legalment constituïdes i inscrites en el registre corresponent.
e) Complir amb la quota legal de reserva de llocs de treball en la plantilla de l'empresa prevista a l'article 42.1 del Text refós de la Llei General de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o amb les mesures alternatives de caràcter excepcional previstes pel Reial decret 364/2005, de 8 d'abril, i pel Decret 86/2015, de 2 de juny, sobre l'aplicació de la quota de reserva del 2% a favor de persones amb discapacitat en empreses de 50 o més persones treballadores i de les mesures alternatives de caràcter excepcional al seu compliment.
f) Complir amb l'obligació d'indicar, d'acord amb els agents socials, els mitjans que utilitzen per a prevenir i detectar casos d'assetjament sexual i d'assetjament per raó de sexe i d'intervenir-hi en llurs centres de treball, de conformitat amb l'article 29 de la Llei 5/2008, de 24 d'abril, del dret de les dones a eradicar la violència masclista, per aquelles entitats beneficiàries que siguin empreses amb 25 o més persones treballadores, i també d'acord amb el que indica l'article 48 de la Llei Orgànica 3/2007, de 22 de març, per la igualtat efectiva de dones i homes, referit a les mesures específiques per a la prevenció de l'assetjament sexual i per raó de sexe en el treball.
h) En cas d'associacions i fundacions ja constituïdes subjectes a les disposicions del Codi civil de Catalunya, disposar dels estatuts adaptats i inscrits abans del 31 de desembre de 2012, d'acord amb la disposició transitòria primera de la Llei 4/2008, del llibre tercer del Codi civil de Catalunya, relatiu a les persones jurídiques, modificada per la Llei 5/2011, de 19 de juliol, i haver elaborat els compte anuals i fer-los accessibles al públic d'acord amb l'article 322.15 de la Llei 4/2008, de 24 d'abril, del llibre tercer del Codi civil.
i) En cas de fundacions, a més del punt anterior, han de complir amb el deure de presentar els comptes anuals davant del protectorat, d'acord amb l'article 336.3 del llibre tercer del Codi civil de Catalunya, aprovat per la Llei 4/2008, de 24 d'abril.
j) No haver estat sancionades amb la sanció accessòria de pèrdua o exclusió a l'accés d'ajudes, bonificacions i beneficis derivats de l'aplicació dels programes d'ocupació o formació professional per a l'ocupació prevista en l'article 46 i 46 bis del Reial decret Legislatiu 5/2000, de 4 d'agost pel qual s'aprova el Text refós de la Llei sobre infraccions i sancions de l'ordre social sempre i quan la sanció sigui ferma i vigent.
k) En cas d'Administracions Públiques:
- Disposar de l'acord del Ple, o certificació de l'acord de l'òrgan que resulti competent per l'aprovació del projecte i la sol·licitud de subvenció.
- Disposar del certificat del/de la secretària i/o interventor de l'Administració local on es fa constar la disposició pressupostària per al finançament de la part de l'acció finançada directament pel sol·licitant, amb indicació de les partides pressupostàries corresponents.
- Disposar de l'acord o acords municipals pels quals es decideix la creació de l'entitat i els estatuts i/o altres documents fundacionals, i les seves modificacions.
l) Si es tracta d'una agrupació de persones sense personalitat jurídica, cadascun dels integrants de l'agrupació ha de complir els requisits que exigeix l ́article 11.3 de la Llei 38/2003, de 17 de novembre, General de Subvencions.
m) Disposar de capacitat tècnica i econòmica per executar les actuacions subvencionables.
- Disposar d'un adequat registre de dades de participants.
- Garantir l'emmagatzematge, la integritat i la seguretat de la informació que tracten a través de les seves aplicacions informàtiques i/o les aplicacions que determini la resolució d'atorgament en cada cas, si s'escau.
- Disposar de signatura electrònica per part del representant legal de l'entitat beneficiària per tal de poder fer tots els tràmits de manera digital.
- En cas d'entitat sense ànim de lucre, disposar de fons propis.
n) Estar al corrent de pagament de les obligacions tributàries amb l'Estat i amb la Generalitat i les obligacions davant la Tresoreria General de la Seguretat Social.
En cas que l'entitat beneficiària integri diverses entitats membres per les qual sol·licita la subvenció, ha de declarar que les entitats membres integrades en l'entitat que representen, que rebin una part de la subvenció, estan al corrent del pagament de les seves obligacions pel reintegrament de subvencions.
o) Complir amb l'obligació establerta a l'article 11 de la Llei 17/2015, del 21 de juliol, d'igualtat efectiva de dones i homes, de no haver estat sancionades amb sancions greus o molt greus o condemnades perquè han exercit o tolerat pràctiques laborals considerades discriminatòries per raó de sexe o de gènere, sancionades per resolució administrativa ferma o condemnades per sentència judicial ferma, sempre i quan la sanció sigui vigent.
p) Disposar d'un sistema d'organització i de gestió de la prevenció, d'acord amb la Llei 31/1995, de 8 de novembre, de prevenció de riscos laborals, i el Reial decret 39/1997, de 17 de gener, pel qual s'aprova el Reglament dels serveis de prevenció.
q) Complir amb l'obligació de respectar la igualtat de tracte i d'oportunitats en l'àmbit laboral i, amb aquesta finalitat, adoptar mesures destinades a evitar qualsevol tipus de discriminació laboral entre dones i homes.
En el cas de les empreses incloses en els apartats 2, 3 i 4 de l'article 45 de la Llei orgànica 3/2007, de 22 de març, per la igualtat efectiva entre homes i dones hauran d'elaborar i aplicar amb caràcter obligatori un Pla d'Igualtat.
r) Respectar el dret d'accessibilitat per a les persones amb discapacitat d'acord amb la Llei 13/2014, de 30 d'octubre, d'accessibilitat.
s) Respectar la normativa vigent en matèria de desenvolupament sostenible.
t) Disposar de l'acreditació mitjançant certificació negativa del Registre central de delinqüents sexuals, que les persones que treballen per l'entitat beneficiària i que en l'exercici de les seves funcions tenen contacte habitual amb menors, no han estat condemnats en sentència ferma per algun delicte contra la llibertat i indemnitat sexual, tal i com estableix l'article 13.5 de la Llei orgànica 1/1996, de 15 de gener, de protecció jurídica del menor.
u) Les persones sol·licitants de les subvencions s'han d'adherir al codi ètic que figura com a annex 2 a aquestes bases reguladores.
w) Garantir que l'import sol·licitat no supera el 75% de la mitja de la xifra de negoci de l'entitat sol·licitant durant els tres darrers anys o els corresponents si l'entitat és de nova creació.
En el cas d'entitats agrupades, se sumaran les mitges de les entitats.
x) L'entitat o el centre de treball que contracti mitjançant FP DUAL o experiències professionals, tant de la Línia 1 com de la Línia 2, no pot haver fet un acomiadament declarat improcedent o nul per un òrgan judicial, d'una persona treballadora del mateix perfil o categoria professional, ni haver realitzat un acomiadament col·lectiu de persones treballadores en els 3 mesos anteriors a la subscripció del contracte laboral amb les persones joves participants.
La persona jove no pot haver estat contractada durant l'últim any per l'entitat contractant.
4.2 El compliment d'aquests requisits s'haurà d'acreditar mitjançant la signatura de les declaracions responsables que s'inclouran a la sol·licitud de la subvenció.
Desenvolupament dels projectes i actuacions subvencionables
5.1 Desenvolupament del projecte Línia 1:
5.1.1 En el marc dels projectes Singulars s'hauran de dur a terme, obligatòriament, a través d'un procés personalitzat, actuacions d'orientació i formació professionalitzadora per a cada una de les persones joves participants.
Aquestes actuacions es podran complementar amb les actuacions opcionals enumerades a la base 2 de l'annex 1 d'aquesta Ordre.
Els projectes han d'anar adreçats a que els participants assoleixin un dels dos objectius generals següents:
Inserció laboral no subvencionada i/o retorn al sistema educatiu, d'acord amb la base 5.10 de l'annex 1 d'aquesta Ordre.
5.1.2 Cada entitat dissenyarà i implantarà la metodologia que consideri més adequada en base al seu coneixement de les característiques de les persones usuàries i del territori.
En qualsevol cas, la metodologia a utilitzar ha d'estar en sintonia amb els interessos del col·lectiu de persones a les quals s'adreci la convocatòria en cada cas.
Els itineraris de les persones participants en els Programes Singulars han de contenir com a mínim tres fases.
Primera: acollida, orientació i disseny del pla de treball o de l'itinerari personal.
Tercera: tancament i valoració.
La manera com s'executin aquestes fases s'adaptarà a les necessitats individuals de cada persona participant en base al projecte presentat.
5.1.3 Les actuacions de la Línia 1 que es subvencionaran per donar compliment a l'objecte del programa són les següents:
5.1.3.1 Actuacions obligatòries
5.1.3.1.a) Orientació: accions d'assessorament individualitzat, d'orientació professional i en emprenedoria, informació laboral i acompanyament en la cerca d'ocupació.
Aquesta actuació comportarà destinar una persona tutora/orientadora de referència per cadascuna de les persones participants durant l'execució del projecte.
També es podrà incorporar des de l'inici de les actuacions, una persona coordinadora del projecte i personal de suport administratiu, d'acord amb les ràtios establertes a la base 5.5 de l'annex 1 d'aquesta Ordre.
A més, es podran incorporar altres professionals necessaris d'acord amb l'establert a la base 5.4 de l'annex 1 d'aquesta Ordre.
5.1.3.1.b) Formació professionalitzadora, ajustada a les necessitats de les persones participants.
a) Formació del Fitxer Català d'Especialitats Formatives: en aquest cas la formació es podrà dur a terme a qualsevol de les entitats beneficiàries del projecte, que ha d'estar prèviament inscrita o acreditada en el Registre de centres i entitats del Servei Públic d'Ocupació de Catalunya, en data anterior a la sol·licitud de subvenció i en l'especialitat que vol impartir.
Totes les actuacions de formació professional per a l'ocupació del Fitxer Català d'Especialitats Formatives, estaran subjectes a la Guia de gestió dels certificats de professionalitat publicada al web http://serveiocupacio.gencat.cat, o la guia que li correspongui en funció de la formació que s'imparteixi i a tota la normativa reguladora que apliqui, ja sigui estatal o autonòmica.
En aquest cas l'entitat haurà de presentar una proposta del "Pla de Formació" on es descrigui la formació a realitzar i que haurà d'autoritzar el Servei Públic d'Ocupació de Catalunya.
Com a complement de la formació, es podrà programar un període de pràctiques professionals, que seran opcionals i no subvencionables, i que es realitzaran en empreses del mercat ordinari i/o administracions públiques o ens vinculats, en el marc del Reial Decret 694/2017, de 3 de juliol.
Aquest període de pràctiques s'ha de desenvolupar durant el període d'execució previst en la convocatòria, i s'hauran d'iniciar un cop finalitzada la formació teòrica i, com a molt tard, fins a 4 mesos després de la finalització de la formació vinculada.
Això no obstant, la persona tècnica de seguiment podrà autoritzar l'inici de les pràctiques abans de la finalització de la formació teòrica en cas que l'entitat ho sol·liciti i ho justifiqui degudament.
La relació entre les persones participants i l'empresa no tindrà, en cap cas, naturalesa jurídica laboral.
Per tant, els/les participants no podran percebre cap retribució per la seva activitat ni pels resultats que se'n puguin derivar.
La durada màxima de les pràctiques per a cada persona participant serà l'equivalent al 60% de les hores de formació teòrica, i no ha de superar les 5 hores diàries ni les 25 hores setmanals, i mai superarà les 200 hores en col·lectius generalistes i les 300 en persones amb diversitat funcional (amb certificat de discapacitat igual o superior al 33%, o, en el cas de les persones que pateixin un trastorn mental, amb un informe del servei que en fa el seguiment terapèutic, si s'escau).
Si no és possible evitar l'horari nocturn els caps de setmana i els festius, caldrà que l'entitat beneficiària justifiqui aquesta situació mitjançant un escrit motivat.
Per a la realització de les pràctiques professionals se signaran els convenis de col·laboració corresponents.
Les entitats beneficiàries presentaran els models normalitzats tal i com determini la Guia d'execució, que es publicarà al web https://www.serveiocupacio.gencat.cat.
d) Tant la formació a mida com la formació del Fitxer Català d'Especialitats Formatives es podran dur a terme tant presencialment com en línia.
Aquesta formació en línia haurà de complir amb els requisits establerts a l'Ordre ESS/1897/2013, de 10 d'octubre, per la qual es desenvolupa el Reial Decret 34/2008, de 18 de gener.
e) Totes les persones participants del projecte han de realitzar, dins d'alguna de les formacions previstes, un mòdul de formació complementària, en el qual es treballi la sensibilització mediambiental i igualtat de gènere d'un mínim de 10 hores o el que determini la convocatòria.
f) Es consideraran alumnes finalitzats aquells que hagin assistit un mínim del 75% de les hores de l'acció formativa.
5.1.3.2.a) Pràctiques no laborals: L'objectiu és dotar les persones joves amb qualificació d'experiència laboral per a la seva inserció laboral.
Aquestes pràctiques no laborals en empreses no impliquen, en cap cas, l'existència de relació laboral entre l'empresa i la persona que les fa.
L'objectiu és que les persones participants, tinguin una experiència laboral relacionada amb la seva formació reglada i augmentin així la seva ocupabilitat.
Les pràctiques no laborals es regulen al Reial decret 1543/2011, de 31 d'octubre i destinades a persones joves qualificades sense experiència professional, i l'import de l'incentiu a percebre per les persones joves ve determinat pel Pla d'Implementació de la Garantia Juvenil en Espanya, que el situa en 1,2 vegades l'IPREM.
5.1.3.2.b) FP Dual: té per objecte la qualificació professional dels treballadors en un règim d'alternança d'activitat laboral retribuïda en una empresa amb activitat formativa a través del contracte de formació i aprenentatge.
Aquest contracte es regeix pel Reial Decret 1529/2012, de 8 de novembre o per la normativa vigent.
Aquest tipus de contracte obliga a què la persona contractada faci formació relacionada amb el lloc de feina durant un mínim del 25% de la jornada laboral.
En el marc d'aquests projectes, la formació s'haurà de sol·licitar a través de l'actuació obligatòria descrita a la base 2.1.1.2 de l'annex 1 d'aquesta Ordre.
5.1.3.2.c) Experiència professional: tenen com a objectiu que les persones joves participants puguin tenir una experiència professional a través d'un contracte laboral d'un mínim de sis mesos.
Només se'n podran beneficiar aquelles entitats que garanteixin el manteniment de l'ocupació neta per evitar l'efecte substitució.
Aquests ajuts hauran de formar part de manera inequívoca del projecte i caldrà identificar a la sol·licitud com es vincularan aquestes contractacions amb la resta d'actuacions sol·licitades.
Tanmateix, no seran subvencionables els contractes de treball formalitzats per una Empresa de Treball Temporal i posats a disposició d'una empresa usuària així com qualsevol altra modalitat que no s'ajusti a la normativa de la present Ordre.
En els casos que l'entitat contractant sigui Administració Pública, organisme autònom o entitat amb competència en matèria de polítiques actives d'ocupació, desenvolupament local i de promoció de l'ocupació, dependents o vinculades, els llocs de treball objecte de contracte han de complir amb els punts següents:
- Han de ser competència de l'entitat beneficiària.
La jornada laboral podrà ser a temps complet o a temps parcial, però mai no podrà ser inferior al 50% de la jornada ordinària de l'entitat contractant, i aquesta no podrà ser superior a les 40 hores setmanals ni superior a les 8 hores diàries, llevat que el conveni d'aplicació o l'acord entre l'empresa i els representants dels treballadors estableixin una distribució irregular d'aquesta jornada.
Les persones contractades rebran el salari corresponent al contracte realitzat, en base al que estableixi el conveni de sector o d'empresa d'aplicació o, en absència de conveni, la retribució salarial legalment establerta, en la part proporcional que correspongui.
5.1.3.2.d) Mobilitat internacional: amb aquesta actuació es fomenta la mobilitat a la Unió Europea i fora de l'estat espanyol, sempre amb l'objectiu de cercar una experiència professional a l'estranger, mitjançant un itinerari personalitzat d'acompanyament i suport.
Es subvencionarà un mòdul econòmic per cobrir les despeses del viatge des del lloc d'origen fins al lloc on es desenvolupi l'activitat i despeses de manutenció de les persones participants i d'una persona de l'entitat que actuï com a tutora.
5.1.3.2.e) Prospecció laboral: Conjunt d'accions que tenen com a objectiu a detectar els llocs de treball vacants, identificar els perfils professionals requerits, i seleccionar els llocs de treball que tenen les empreses, recolzant la tasca del personal tutor i del/la jove participant cap a la inserció laboral o el retorn al sistema educatiu
5.1.4 Es consideraran projectes subvencionables aquells que compleixin com a mínim un dels plantejaments de projectes següents:
- Que les persones participants facin només les actuacions obligatòries d'orientació i formació, i que els grups siguin homogenis quant a professionals que hi participin, número de joves per grup i ràtios per professionals.
En aquest cas, la persona tutora/orientadora, a través de l'actuació d'orientació explorarà els interessos i motivacions per tal de poder oferir una formació dins del projecte adequada als seus interessos.
Aquesta formació podrà respondre a necessitats detectades prèviament al territori, però sempre caldrà que s'ajusti al pla de treball de la persona jove participant.
En el cas que els seus interessos i motivacions no s'adeqüin als sectors professionals prèviament detectats, la pròpia entitat o alguna de les agrupades, si s'escau, haurà de poder oferir una formació que encaixi amb els seus interessos.
- Que les persones participants tinguin definit un pla de treball a l'inici del projecte en relació a les actuacions que s'hi duran a terme.
En aquest cas els projectes caldrà que siguin homogenis quant a professionals que hi participin, número de joves per grup, ràtios per professional i actuacions.
- Que siguin un conjunt d'activitats i actuacions interrelacionades i detallades inicialment a la sol·licitud i que en base a una adequada lògica d'intervenció demostri els vincles causals entre les diferents actuacions, els productes i resultats previstos, considerant els recursos humans i materials necessaris i la temporalitat de les actuacions.
No seran subvencionables aquelles sol·licituds que:
- Incloguin més d'un projecte diferent dins d'una mateixa sol·licitud.
- Estableixin un compromís d'inserció laboral menor al mínim que determina la convocatòria.
- No justifiquin motivadament la participació al projecte d'entitats que no treballin directament amb els participants.
- Presentin dues o més sol·licituds amb projectes substancialment iguals per part d'una mateixa entitat.
Aquest cas comportarà la denegació de la segona sol·licitud i posteriors d'acord amb la data i hora de presentació.
- Incloguin cicles formatius de grau mitjà o de grau superior al projecte, així com qualsevol altra formació competència de l'àmbit del Departament d'Ensenyament amb l'excepció dels Programes de Formació i Inserció (PFI).
5.2 Les actuacions de la Línia 2 que es subvencionaran per donar compliment a l'objecte del programa són les següents:
5.2.1 Experiència Professional, a través d'un contracte laboral per a joves participants a les actuacions de la Línia 1.
El contracte de la persona jove haurà de tenir una durada mínima de 6 mesos mitjançant qualsevol modalitat contractual d'acord amb la normativa laboral vigent i que s'ajusti a les condicions del programa.
Tanmateix, no seran subvencionables contractes de treball formalitzats per una Empresa de Treball Temporal i posats a disposició d'una empresa usuària així com qualsevol altra modalitat que no s'ajusti a la normativa de la present Ordre.
En els casos que l'entitat contractant sigui Administració Pública, organisme autònom o entitat amb competència en matèria de polítiques actives d'ocupació, desenvolupament local i de promoció de l'ocupació, dependents o vinculades, els treballs contractats han de complir amb els punts següents:
- Han d'ésser competència de l'entitat beneficiària.
La jornada laboral podrà ser a temps complet o a temps parcial, però mai no podrà ser inferior al 50% de la jornada ordinària de l'entitat contractant.
Aquesta jornada ordinària no podrà ser superior a les 40 hores setmanals ni superior a les 8 hores diàries, llevat que el conveni d'aplicació o l'acord entre l'empresa i els representants dels treballadors estableixin una distribució irregular d'aquesta jornada.
Les persones contractades rebran el salari corresponent al contracte realitzat, en base al que estableixi el conveni del sector o d'empresa d'aplicació o, en absència de conveni, la retribució salarial legalment establerta, en la part proporcional que correspongui.
Les entitats beneficiàries subscriuran un conveni de col·laboració, segons model normalitzat, amb les entitats contractants que manifestin la seva voluntat de participar en el Programa "Projectes Singulars".
Aquest conveni no implicarà l'atorgament de la subvenció a les entitats contractants, que d'acord amb la base 14 de l'annex 1 d'aquesta Ordre correspon al Servei Públic d'Ocupació de Catalunya.
El contingut d'aquest conveni inclourà la identificació de les parts, les obligacions, els tipus de contractes que es formalitzarà/n entre l'entitat contractant i les persones participants, i les condicions per a la contractació de les persones joves i el seguiment de les tutories establertes entre l'entitat promotora i l'entitat contractant.
L'entitat beneficiària també haurà d'assessorar a les entitats contractants sobre quins requisits han de complir per a rebre l'ajut a la contractació.
5.3 Les persones joves participants que duguin a terme les actuacions opcionals de la Línia 1, a excepció de la mobilitat i prospecció, no podran optar a les actuacions de la Línia 2.
Els perfils professionals que es detallen a continuació hauran de complir amb els requisits establerts:
5.4.1 Per a les actuacions d'orientació:
a) Per a la persona orientadora/tutora: aquesta figura tècnica assessora, orienta, informa i acompanya a la persona jove participant cap a la inserció laboral o el retorn al sistema educatiu.
La persona orientadora/tutora ha de tenir titulació universitària de grau amb psicologia, psicopedagogia, pedagogia, educació social, treball social o cicle formatiu de grau superior en integració social (o equivalents), o titulacions de tercer cicle/ màsters relacionats amb l'àmbit d'ocupació i intervenció laboral.
En el cas d'altres titulacions de grau o cicle superior, caldrà acreditar una experiència de com a mínim 2 anys en orientació professional.
La resolució de convocatòria podrà concretar aquestes titulacions o especificitats, o bé determinar-ne d'altres de més específics, en funció de la tipologia d'accions i/o del col·lectiu destinatari.
b) Per a la persona coordinadora: aquesta figura tècnica té la funció de coordinar totes les persones professionals vinculades a l'execució del programa per tal d'assolir els objectius del projecte.
La persona coordinadora ha de tenir titulació universitària de grau o equivalent i tenir experiència contrastada de com a mínim 2 anys en projectes adreçats al col·lectiu que es dirigeixi el projecte.
c) Personal de suport administratiu: aquesta figura pot realitzar les tasques administratives vinculades a les actuacions del projecte.
Per aquest perfil no es requereix acreditar formació ni experiència al respecte.
d) Altres professionals necessaris per al desenvolupament del projecte si s'especifica i es justifica a la sol·licitud.
5.4.2 Per a les actuacions de formació:
a) Per a la persona docent d'especialitats del Fitxer Català d'Especialitats Formatives o Programes de Formació i Inserció (PFI), el que estableixi la normativa corresponent.
b) Per a la persona docent d'especialitats de Formació a mida ha de complir com a mínim un dels següents requisits:
- 600 hores d'experiència docent acreditables, en especialitats de la família professional a la que s'adreci l'acció formativa.
- 2 anys d'experiència laboral en l'àmbit de la família professional a impartir i 300 hores d'experiència docent acreditables.
En els casos que el personal docent no compleixi cap dels dos requisits anteriors, l'entitat podrà sol·licitar-ne l'exempció, de manera justificada, al Pla de Formació per tal que el tècnic de seguiment en validi la idoneïtat.
Això no obstant, es podran incloure dins d'aquesta actuació altres perfils professionals docents necessaris per al desenvolupament del projecte si s'especifica i es justifica a la sol·licitud.
5.4.3 Per a les actuacions de prospecció:
Per aquesta actuació es podrà contractar la figura d'una persona prospectora: aquesta figura tècnica recolza la tasca del personal tutor i del/la jove participant cap a la inserció laboral o el retorn al sistema educatiu.
La persona prospectora ha de tenir titulació universitària de grau o equivalent o d'altres titulacions de formació professional relacionada amb l'àmbit educatiu, social o empresarial, o experiència contrastada de com a mínim 2 anys d'intervenció en l'àmbit de la inserció laboral.
5.5.1 Les ràtios de les persones professionals vinculades a l'actuació d'orientació seran les que es detallen a continuació.
a) Per a col·lectius generalistes:
- Per cada grup de 15 a 20 persones participants li correspondrà una persona tutora/orientadora a jornada completa.
Es podrà demanar un nombre de joves participants per grup major (entre 21 i 25) o menor (14 o menys) sempre i quan es justifiqui a la sol·licitud del projecte.
En aquest cas, durant l'execució del projecte, el nombre de persones joves de cada grup no podrà ser inferior al 75% del nombre de persones participants atorgades.
b) Per a col·lectius amb diversitat funcional:
- Per cada grup de 8 a 12 persones participants li correspondrà una persona tutora/orientadora a jornada completa.
Així mateix, tal com s'indica a la base 5.4 de l'annex 1 d'aquesta Ordre, es podran incloure altres perfils professionals necessaris pel desenvolupament del projecte.
Per tots dos col·lectius, també es podran finançar, sense possibilitat de modificar-ne les ràtios:
- Per cada 10 grups de joves, es finançarà una única persona coordinadora a jornada completa, o la part proporcional en cas de no arribar a aquesta ràtio.
- Per cada 10 grups de joves, es finançarà una persona de suport administratiu a jornada completa, o la part proporcional en cas de no arribar a aquesta ràtio.
5.5.2 Les ràtios de les persones professionals vinculades a l'actuació de prospecció seran les que es detallen a continuació:
- Per a cada 4 grups de joves es finançarà una persona prospectora a jornada complerta.
5.6.1 Es donarà per iniciat el projecte en el moment d'incorporació de la persona orientadora al primer grup de participants.
Des d'aquest moment l'entitat tindrà fins a la finalització del següent mes natural per a incorporar el nombre mínim de participants.
En el cas que hi hagi més d'un grup i aquests no comencin en el mateix mes, el període per a tenir el nombre mínim de participants per cada un d'aquests grups serà a la finalització del mateix mes natural.
D'acord amb la base 5.5 de l'annex 1 d'aquesta Ordre i en funció del que s'hagi sol·licitat i atorgat, caldrà mantenir els participants mínims per grup establerts.
En cas de baixa d'alguna persona participant del projecte, caldrà substituir-la sempre que el nombre de persones participants per grup sigui inferior al mínim establert a la base 5.5.1 de l'annex 1 d'aquesta Ordre, a excepció dels casos següents:
- No serà possible substituir les baixes quan quedin dos mesos per a la finalització del projecte.
- Que les entitats acreditin que no troben persones candidates, mitjançant les tasques fetes per la cerca d'aquestes.
- Que l'entitat consideri que no podria seguir desenvolupant correctament el projecte.
En els dos últims casos de no cobrir la baixa, l'entitat beneficiària haurà de sol·licitar l'exempció de manera motivada en el termini de 5 dies des de la finalització del següent mes natural de la baixa de la persona jove participant, i l'Àrea de Planificació i Assistència Tècnica valorarà aquest fet i decidirà la seva acceptació.
La seva acceptació no tindrà caràcter revocatori de la part proporcional de les actuacions d'orientació i formació pendents de realitzar i així descrites al seu pla de treball.
En el cas que hi hagi baixes i s'hagin de substituir per no complir les excepcions descrites, l'entitat tindrà fins a la finalització del següent mes natural per a substituir-lo.
5.6.2 La persona orientadora de referència ha de fer un mínim d'una hora d'atenció individual a cada persona participant, al mes natural.
En el cas de no poder atendre un o més joves participants en aquell mes, l'entitat beneficiària haurà de sol·licitar l'exempció de manera motivada en el termini de 5 dies des del mes en concret, i l'Àrea de Planificació i Assistència Tècnica valorarà aquest fet i decidirà la seva acceptació.
Un cop finalitzades les actuacions, les entitats beneficiàries podran accedir a la convocatòria d'ajuts al transport que publiqui el Servei Públic d'Ocupació de Catalunya sempre que hagin previst en el seu projecte facilitar un sistema de transport gratuït a les persones participants.
El fet de tenir concedit un ajut vinculat a aquesta Ordre de Bases no garanteix el dret a la concessió de l'ajut al transport.
5.8 Seguiment i assistència tècnica a les entitats
5.8.1 Cada projecte atorgat comptarà amb una Comissió de Seguiment del Projecte que, com a mínim, la composarà un tècnic/a o responsable de l'Àrea de Planificació i Assistència Tècnica del Servei Públic d'Ocupació de Catalunya i la persona coordinadora del projecte de l'entitat beneficiària.
Es reuniran sempre que ho sol·liciti una de les parts i els acords que se'n derivin es documentaran mitjançant actes per tal de deixar-ne constància.
Les funcions de presidència de la Comissió són exercides per un dels membres que designi el Servei Públic d'Ocupació de Catalunya.
La Comissió dirimirà les diferències que puguin sorgir.
Per tot allò que no estigui previst, s'aplicarà el règim jurídic dels òrgans col·legiats previst en el Capítol II de la Llei 26/2010, de 3 d'agost, de règim jurídic i de procediment de les administracions públiques de Catalunya.
5.9 L'òrgan responsable de la instrucció de la convocatòria del Servei Públic d'Ocupació de Catalunya publicarà, abans de l'inici de la fase d'execució dels Projectes Singulars, la Guia per a la execució dels Projectes Singulars, que es publicarà al web http://serveiocupacio.gencat.cat, i la facilitarà a les entitats per correu electrònic a la persona que coordini el projecte o pels mitjans que cregui oportú.
Aquesta Guia serà d'obligat compliment per a l'execució dels projectes.
El percentatge mínim d'inserció a assolir serà d'un 25% dels participants en el cas de projectes destinats a col·lectius generalistes i d'un 20% en el cas de projectes destinats a col·lectius amb diversitat funcional.
Per al còmput es tindrà en compte el nombre de joves atesos amb el topall màxim de joves atorgats.
S'entendrà per inserció laboral aquelles contractacions laborals indefinides signades durant l'execució del projecte o en el termini de presentació de la justificació, o el que determini la convocatòria.
Tindran la mateixa consideració, per al còmput de la inserció laboral, els contractes d'una durada mínima de 6 mesos o els contractes consecutius i la suma de parcialitats que sumin 6 mesos.
En el cas que els participants es donin d'alta en el règim d'autònoms, també computarà amb el pagament de les quotes dels 6 primers mesos (que han de ser continuats).
Per aquelles persones joves que en el moment de la incorporació al projecte tinguin de 16 a 20 anys, amb una durada mínima de dos mesos.
A més, també comptaran aquelles persones joves participants de 16 a 20 anys que retornin al sistema educatiu reglat, i que com a mínim hi segueixin assistint 6 mesos.
Caldrà un certificat del centre educatiu confirmant la permanència del jove aquests 6 mesos.
En el cas que la taxa d'atur entre joves de 16 a 29 anys superi el 30%, en qualsevol moment de l'execució de la convocatòria, el percentatge d'inserció a assolir per col·lectius generalistes passarà a ser d'un 20% i per col·lectius amb diversitat funcional d'un 15%.
També s'amplia la franja d'edat fins als 25 anys el còmput per retorn al sistema educatiu reglat.
Quan sigui un contracte d'obra o servei signat durant l'execució del projecte o en el termini de presentació de la justificació, es comprovarà la seva durada passats els 6 mesos des de la seva subscripció.
En el cas d'altes en el règim d'autònoms també se'n comprovarà l'alta passats aquests 6 mesos.
Per tant, no es realitzarà l'últim pagament fins a la comprovació d'aquestes dades.
Els contractes formalitzats d'acord amb de la base 5.1.3.2 de l'annex 1 d'aquesta Ordre i els de la Línia 2 no computaran per al compliment de la inserció laboral exigida.
No comptabilitzaran pel percentatge d'inserció els contractes o quotes d'autònoms que estiguin subvencionats amb pressupost de la Generalitat de Catalunya si l'actuació subvencionable està directament relacionada amb la persona participant.
Per tal de poder comptabilitzar-se, els participants hauran d'haver tingut una participació activa al projecte durant un mínim de dos mesos.
L'incompliment de la inserció laboral serà causa de revocació d'acord amb la base 25 de l'annex 1 d'aquesta Ordre.
6.1 Seran destinatàries de les actuacions contingudes en els Projectes Singulars les persones joves d'entre 16 i 29 anys beneficiàries de la Garantia Juvenil en el moment de la seva data d'incorporació al projecte.
6.2 També poden ser destinatàries les persones joves que no compleixin el requisit de ser beneficiàries de la Garantia Juvenil, amb una limitació del 10% de la totalitat dels participants per projecte.
La despesa corresponent a aquest percentatge de joves no serà cofinançada pel Programa Operatiu d'Ocupació Juvenil.
6.3 En qualsevol cas, serà imprescindible que les persones participants dels Projectes Singulars estiguin inscrites al Servei Públic d'Ocupació de Catalunya com a Demandants d'Ocupació no Ocupats o com a Millora d'Ocupació en la seva data d'incorporació al projecte.
6.4 En el cas que sigui un projecte destinat íntegrament a persones amb diversitat funcional, les persones que pateixin una discapacitat psíquica, física, sensorial, capacitat intel·lectual límit han d'acreditar-la mitjançant la resolució corresponent en la qual consti reconegut un grau de discapacitat igual o superior al 33%.
Les persones que pateixin un trastorn mental han d'acreditar-lo mitjançant certificat de discapacitat o un informe del servei públic que en fa el seguiment terapèutic, si s'escau.
7.1 L'entitat sol·licitant ha d'aportar la seva pròpia borsa de persones participants, tenint en compte el que estableix el punt 2 d'aquesta Base, les quals han de complir els requisits establerts a la base 6 de l'annex 1 d'aquesta Ordre.
7.2 El projecte presentat haurà d'identificar les característiques de les persones participants amb les que vol treballar i, si s'escau, quines entitats del territori participaran en la seva derivació.
7.3 En qualsevol cas, el Servei Públic d'Ocupació de Catalunya es reserva el dret de poder derivar participants als projectes mitjançant les Oficines de Treball.
7.4 Es considerarà que la persona ha iniciat el projecte un cop feta la selecció i s'informi de la primera sessió d'orientació realitzada de la forma que estableixi la guia d'execució.
8.1 Quantia per a l'actuació d'orientació prevista a la base 2.1.1.1:
L'import màxim a atorgar, per grup de persones joves participants es determinarà a la resolució de convocatòria, d'acord amb el següent criteri:
a) Per les despeses directes de personal, s'establirà una quantia per grup.
Aquesta quantia inclourà el cost del personal orientador, coordinador i de suport, aplicant els ràtios establerts a la base 5.5 de l'annex 1 d'aquesta Ordre.
b) Per la resta de despeses generals/indirectes, s'afegeix un 20% sobre les despeses directes de personal indicades a l'apartat a) d'aquesta base.
c) La quantia de l'actuació d'orientació es podrà incrementar en aquells casos en que l'execució de les actuacions requereixi un o més professionals específics, tal i com preveu la base 5.4 de l'annex 1 d'aquesta Ordre i/o despeses específiques.
8.2 Quantia per a les actuacions de formació previstes a la base 2.1.1.2:
a) Per a la formació, tant presencial com en línia, vinculada a especialitats del Fitxer Català d'Especialitats Formatives, la quantia de la subvenció a atorgar per cada acció formativa es determinarà aplicant un mòdul econòmic d'acció formativa pel nombre d'alumnes atorgats.
Aquest mòdul econòmic d'acció formativa s'obtindrà aplicant un mòdul econòmic/hora per les hores de l'acció formativa que correspongui.
El Servei Públic d'Ocupació de Catalunya publicarà, mitjançant resolució, els mòduls econòmics/hora aplicables a les accions de formació professional per a l'ocupació, adreçades prioritàriament a persones treballadores desocupades.
En el cas que no s'hagi publicat, la resolució de convocatòria inclourà aquests mòduls.
Anualment, l'import del mòdul podrà ser actualitzat en base a l'evolució de l'índex de preus, i es publicarà mitjançant resolució de la direcció del Servei Públic d'Ocupació de Catalunya.
b) Per a la formació a mida, l'import màxim de l'ajut es determinarà en base als mòduls econòmics indicats a l'apartat a) d'aquesta base, prenent com a referència l'especialitat que més s'ajusti a la tipologia de formació a mida.
En cas que aquesta formació a mida englobi més d'una família professional, el càlcul es farà en base a la mitjana ponderada de preus de les famílies professionals que hi intervinguin.
Aquest import inclou la totalitat de les despeses vinculades a l'execució de les actuacions de formació.
Aquest import es podrà incrementar en aquells casos en que l'execució de les actuacions requereixi un o més professionals docents i/o despeses específiques, tal i com preveu la base 5.4 de l'annex 1 d'aquesta Ordre.
c) En el cas de Programes de Formació i Inserció (PFI) se subvencionarà un import màxim segons els preus establerts pel Departament d'Ensenyament per aquest tipus de programes, vigents en el moment de publicació de la convocatòria.
d) En la resolució d'atorgament s'atorgarà un import provisional per formació en base a la previsió de les entitats a la sol·licitud i el que determini la corresponent convocatòria.
Aquesta formació s'anirà concretant durant l'execució en base a l'evolució de les persones participants i el projecte.
Les actuacions formatives a executar s'hauran d'autoritzar explícitament per resolució durant l'execució del projecte.
Aquesta autorització de la formació, que determinarà si l'entitat compleix els requisits per dur-la a terme, es farà per resolució de la persona titular l'Àrea de Planificació i Assistència Tècnica Juvenil.
La suma dels imports d'aquestes d'autoritzacions mai podrà excedir de l'import màxim concedit.
8.3 Quantia per a les actuacions de pràctiques no laborals previstes a la base 2.1.2.1:
La quantia subvencionable serà un mòdul econòmic a establir en la resolució de la convocatòria.
La referència per a determinar el mòdul serà l'Indicador Públic de Renda d'Efectes Múltiples (IPREM).
8.4 Quantia per a les actuacions de FP Dual previstes a la base 2.1.2.2:
En cas que la tipologia contractual sigui la de Formació i Aprenentatge, el mòdul serà el 75% de l'establert al paràgraf anterior.
El període màxim subvencionable serà de 12 mesos.
La formació que es realitzi dins d'aquest contracte s'ha de sol·licitar a través de l'actuació de formació descrita a la base 5.1.3.1.b) de l'annex 1 d'aquesta Ordre.
Quantia per a les actuacions d'experiències professionals previstes a la base 2.1.2.3 i base 2.2:
El període màxim subvencionable serà de 6 mesos.
Per a la Línia 2 en cas que la tipologia contractual sigui la de Formació i Aprenentatge, el mòdul serà el 75% de l'establert al paràgraf anterior i no se subvencionarà la formació vinculada al contracte.
8.6 Quantia per les actuacions de mobilitat internacional previstes a la base 2.1.2.4:
La quantia subvencionable es correspondrà amb el sumatori dels valors dels mòduls econòmics, establerts a la resolució de convocatòria, segons la referència dels barems estàndard de costos unitaris determinats al Programa Erasmus Plus d'aprenentatge permanent de la Unió Europea, i corresponents a les actuacions indicades a la base 5.1
8.7 Quantia per a l'actuació de prospecció laboral prevista a la base 2.1.2.5:
L'import màxim a atorgar, per a un grup de persones joves participants es determinarà a la resolució de convocatòria i d'acord amb la ràtio establerta a la base 5.5 de l'annex 1 d'aquesta Ordre.
9.2 Les despeses s'hauran d'adequar a l'Ordre ESS/1924/2016, de 13 de desembre, que determina les despeses subvencionables pel Fons Social Europeu durant el període de programació 2014-2020.
Per a les actuacions no imputades mitjançant mòduls, es consideraran despeses directes i indirectes subvencionables les següents:
a) Despeses directes: retribucions i cotització empresarial del personal orientador, coordinador i de suport.
b) Despeses generals/indirectes: mitjans i material, instal·lacions, assegurances, dietes i desplaçaments i subministraments.
c) Altres despeses: les despeses originades per la contractació de personal professional específic i necessari pel programa i les despeses corresponents a necessitats especials inherents al programa.
Formació a mida i Programes de Formació i Inserció:
- Les retribucions de personal formador, intern o extern on es poden incloure salaris, assegurances socials, dietes i despeses de locomoció i, en general, tots els costos imputables al personal formador en l'exercici de les activitats de preparació, impartició i avaluació a les persones participants de les activitats formatives.
- Les despeses d'amortització d'equips didàctics i plataformes tecnològiques, així com les despeses d'amortització de les aules, tallers i altres superfícies utilitzades en el desenvolupament de la formació.
- Despeses de mitjans didàctics i/o adquisició de materials didàctics, així com les despeses de béns consumibles utilitzats en la realització de les activitats formatives, incloent el material de protecció i seguretat sempre que s'acrediti el seu ús exclusiu per al projecte subvencionat.
- Despeses de lloguer o arrendament financer (exclosos els seus interessos) de les aules, tallers i altres superfícies utilitzades en el desenvolupament de la formació així com els equips didàctic i plataformes tecnològiques.
- Despeses derivades per a l'entitat de l'activitat del personal formador que designi com a persones tutores de la formació pràctica en empresa.
Aquestes despeses es refereixen a l'activitat de la persona tutora del mòdul de formació pràctica en centres de treball previst en les accions formatives adreçades a l'obtenció de certificats de professionalitat publicats al Boletín Oficial del Estado a partir del setembre de 2008 i regulats pel Reial decret 34/2008, de 18 de gener.
Les despeses s'han de presentar degudament desglossades per hores dedicades a la preparació, tutorització i avaluació de les pràctiques en empresa i es poden imputar pel període de durada de l'itinerari formatiu i fins a un mes després de la finalització del mòdul de pràctiques, si s'escau.
- Despeses relatives a desplaçaments de les persones participants quan estiguin motivades per a la realització de les activitats programades.
- Es consideren despeses indirectes, les altres despeses de personal de gestió i administració no contemplades en aquesta Ordre, subministraments i altres que no es poden vincular directament a una actuació del beneficiari del projecte subvencionat, però que són necessàries per a la realització de l'actuació.
Només seran subvencionables les despeses directes de personal: retribucions i cotització empresarial el personal directe previst a la base 5.4 de l'annex 1 d'aquesta Ordre.
No es consideren despeses subvencionables els impostos indirectes quan són susceptibles de recuperació, ni els impostos personals sobre la renda.
- Aquelles despeses justificades amb factures de data anterior o posterior en més d'un mes a l'inici o finalització de l'actuació formativa atorgada, llevat de la factura de la persona auditora, quan la justificació es presenti segons la modalitat de compte justificatiu amb informe d'una persona auditora.
- Les prestacions en espècies, les dietes per viatges, allotjament i manutenció, així com la resta de percepcions extrasalarials diferents de les establertes com a subvencionables.
- Els complements o plusos salarials (antiguitat, coneixements especials, complements de lloc, complements en funció del resultat de l'empresa, complements quantitat i qualitat) no seran subvencionables, excepte que es trobin fixats en el conveni col·lectiu o en el contracte de la persona treballadora.
- Despeses salarials i de seguretat social de la persona treballadora durant els períodes de baixa laboral, tant si és per malaltia o accident comú, com per malaltia o accident professional o per maternitat o paternitat.
- La percepció salarial corresponent a la participació en beneficis.
- Les indemnitzacions i salaris abonats en benefici de participants en operacions de Fons Social Europeu.
S'accepta la imputació de pagaments en efectiu per un import màxim de 2.500,00 euros (IVA inclòs) respecte el total de subvenció correctament justificat.
El caràcter subvencionable de la despesa d'amortització ha d'estar subjecte a les condicions següents:
- Que l'adquisició dels béns amortitzats no hagi estat objecte d'algun tipus de subvenció parcial o completa;
- Que l'amortització es calculi de conformitat amb les normes de comptabilitat generalment acceptades;
L'element en sí mateix ha de ser una despesa elegible i es consideren elements amortitzables aquells que es recullen a les taules de la Hisenda Pública (Reial decret 634/2015, de 10 de juliol pel que s'aprova el Reglament de l'Impost de Societats).
La imputació ha de ser proporcional a l'ús tant temporal com espacial que es faci del bé en la realització de l'activitat subvencionada.
- Factura de compra dels elements amortitzables.
- Justificant acreditatiu del pagament de les mateixes.
- Quadre financer de l'amortització.
- Detall dels càlculs efectuats per a la determinació de la despesa imputable, amb indicació del percentatge imputat de cada una de les factures.
- Assentaments comptables de les amortitzacions imputades al programa subvencionat.
Igualment, si es dóna el cas de no tenir obligació de fer les retencions de l'IRPF.
En relació a les despeses de personal, quan aquest estigui suportat per personal propi, l'import a imputar es calcularà tenint en compte les hores realitzades segons temporalització, pel cost per hora de cada persona treballadora (cost/hora).
9.5 Període d'elegibilitat de les despeses
El període d'elegibilitat de les despeses derivades dels programes Singulars s'adequarà al període d'execució establert a cada convocatòria.
10.1 Les entitats que sol·licitin les actuacions de la Línia 1, presentaran les sol·licituds i altres tràmits associats al procediment de concessió de subvencions i la seva justificació segons model normalitzat i seguint les indicacions que estaran disponibles a l'espai Tràmits de la Seu electrònica de la Generalitat de Catalunya ( http://web.gencat.cat/ca/tramits ).
També es pot trobar informació a la pàgina web del Servei Públic d'Ocupació de Catalunya ( http://www.serveiocupacio.gencat.cat.
Les entitats que sol·licitin l'actuació de la Línia 2, les quals seran prèviament seleccionades d'acord amb els requisits que disposa la base 3 de l'annex 1 d'aquesta Ordre, presentaran les sol·licituds i altres tràmits associats al procediment de concessió de subvencions i la seva justificació, segons el model normalitzat i seguint les indicacions que estaran disponibles a l'espai Tràmits de la Seu electrònica de la Generalitat de Catalunya ( http://web.gencat.cat/ca/tramits ), concretament buscant el tràmit en el cercador de Tràmits gencat.
També es pot trobar informació a la pàgina web del Servei Públic d'Ocupació de Catalunya ( http://serveiocupacio.gencat.cat ).
L'entitat contractant de la Línia 2, en el termini de dos mesos a comptar des de la data d'inici del contracte, ha de presentar la sol·licitud de subvenció al Servei Públic d'Ocupació de Catalunya.
Si una mateixa sol·licitud inclou diversos contractes, l'entitat contractant disposa del termini de dos mesos comptadors des de la data d'inici del darrer contracte per presentar la sol·licitud de subvenció al Servei Públic d'Ocupació de Catalunya.
10.2 Les sol·licituds i altres tràmits associats al procediment de concessió de subvencions i a la seva justificació es presentaran exclusivament per mitjans telemàtics, acompanyades de la documentació que preveuen aquestes bases.
10.3 Les persones interessades s'han d'autenticar per fer la resta de transaccions associades al procediment de concessió i justificació dels ajuts per mitjans telemàtics a través del sistema de signatura electrònica que determini la pròpia Seu electrònica.
10.4 En cas que les persones físiques sol·licitants no disposin de mecanismes d'autenticació electrònica per a la realització de qualsevol tràmit que requereixi fer-se per mitjans electrònics, pot ser identificada i autenticada pel personal al servei de l'Administració de la Generalitat de Catalunya i del sector públic, que ha de realitzar el tràmit en el seu nom utilitzant els sistema de signatura electrònica que els acredita com funcionaris habilitats.
A la Seu electrònica es relacionen les oficines d'atenció al públic que ofereixen aquest servei ( https://seu.gencat.cat/ca/certificats-sistemes-signatura-electronica-seu.html ).
10.5 En el supòsit d'interrupció per circumstàncies accidentals del funcionament de la Seu electrònica, i sempre que sigui tècnicament possible, la persona usuària que hi accedeixi ha de visualitzar un missatge en què es comuniqui aquesta circumstància, indicant-li els registres presencials on es pot presentar la documentació alternativament i informant dels efectes d'aquesta interrupció del funcionament en el còmput dels terminis.
A més, si s'escau per raó de la matèria, se li ha de proporcionar un accés directe a les subseus electròniques corresponents.
Això no obstant, quan no sigui tècnicament possible que la persona usuària accedeixi a visualitzar el missatge esmentat i es tracti de tràmits que s'han de fer obligatòriament per mitjans telemàtics, si es produeix una interrupció no planificada en el funcionament dels sistemes electrònics durant l'últim dia establert per a la realització del tràmit corresponent, aquest es podrà dur a terme durant els tres dies hàbils consecutius.
10.6 La sol·licitud inclourà la declaració responsable relativa al compliment dels requisits i obligacions recollits en les bases 4 i 23 de l'annex 1 d'aquesta Ordre, així com aquelles derivades de la mateixa presentació.
En aquest sentit, cal tenir en compte el que indica l'article 28.7 de la Llei 39/2015, d'1 d'octubre, que estableix que els interessats es responsabilitzen de la veracitat dels documents que presentin.
10.7 La presentació de la sol·licitud de subvenció faculta al Servei Públic d'Ocupació de Catalunya per a verificar en qualsevol moment la veracitat de les dades que hi consten o es declaren, i a requerir que s'aporti la documentació complementària que consideri necessària per acreditar les dades que figuren a la sol·licitud.
La inexactitud, falsedat o omissió de caràcter essencial en qualsevol dada o document que acompanyi la sol·licitud de subvencions o la documentació corresponent a altres tràmits, o que consti en una declaració responsable, deixen sense efecte aquest tràmit, des del moment en què es coneguin i prèvia audiència a la persona interessada, i, en conseqüència, comporten inadmissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió.
10.8 La signatura de la sol·licitud comporta l'autorització al Servei Públic d'Ocupació de Catalunya per obtenir, per mitjans electrònics, les dades relatives a les obligacions tributàries i de la Seguretat Social.
10.9 En cas que sigui necessari consultar en qualsevol moment de la tramitació de la subvenció, a través d'interoperabilitat, dades de terceres persones, caldrà que l'entitat sol·licitant obtingui la corresponent autorització, i en cas de no autoritzar-ho, s'hauran de demanar i presentar els documents acreditatius corresponents.
10.10 La identificació i la signatura electrònica de les persones beneficiàries es faran a través dels sistemes d'identificació i signatura electrònica admesos per la Seu electrònica d'acord amb els criteris establerts a l'Ordre GRI/233/2015, de 20 de juliol, per la qual s'aprova el Protocol d'identificació i signatura electrònica en l'àmbit de l'Administració de la Generalitat de Catalunya.
En tot cas, les persones que presentin sol·licituds per mitjans telemàtics, es podran identificar i signar electrònicament, mitjançant mecanismes d'identificació i la signatura de nivell mitjà de seguretat o de nivell superior.
En el supòsit que l'import total de la subvenció adjudicada superi un total de 60.000€, es requerirà un nivell alt de seguretat en la identificació i la signatura electrònica, per al tràmit d'acceptació de la subvenció o bé en el tràmit de justificació.
En el cas que la persona sol·licitant sigui una persona jurídica, per realitzar la sol·licitud caldrà el certificat digital del representant de l'empresa, d'acord amb l'establert als paràgrafs anteriors.
11.1 Amb les sol·licituds de les actuacions de la Línia 1 les entitats presentaran la documentació necessària d'acord amb el que es detallarà a la convocatòria que inclourà com a mínim:
a) Document de descripció i elaboració detallada del projecte, que permeti fer la valoració dels objectius esperats i mesures que integra el projecte.
b) Formulari pressupost detallat del projecte, que inclogui totes les despeses i els ingressos previstos, la quantia de l'ajut que es sol·licita.
Aquest pressupost es desglossarà per actuacions i per conceptes de despesa.
A més, també caldrà informar a la sol·licitud:
- Si el projecte és unicomarcal, per tant amb el/s punt/s d'actuació en una única comarca per a la totalitat de les persones participants, o pluricomarcal.
- En cas de tractar-se d'una proposta en la qual col·laborin diverses entitats, s'adjuntarà un document que expliqui l'activitat de cada entitat, el pes, tant financer com en la consecució dels objectius de cada entitat, així com el pes en el compliment dels indicadors.
c) Quan la signatura electrònica de la persona que signa la sol·licitud acrediti la representativitat amb què actua, no serà necessari aportar més documentació en relació a la representació.
d) En cas d'agrupacions de persones sense personalitat jurídica, document de nomenament de la persona representant o apoderada única de l'agrupació, amb poders suficients per sol·licitar, gestionar i percebre les subvencions corresponents, i per complir les obligacions que, com a beneficiària, correspon a l'agrupació, d'acord amb el que preveu l'article 11.3 de la Llei 38/2003, de 17 de novembre, general de subvencions.
e) En cas de societats civils privades (SCP), escriptura pública o contracte de constitució.
f) En cas que no s'hagi presentat mai, el full de domiciliació bancària degudament omplert d'acord amb el model del Departament de Vicepresidència i d ́Economia i Hisenda, disponible en l'apartat de serveis i tràmits, a l'adreça http://www20.gencat.cat/docs/economia/Documents/Arxius/doc_92922561_1.pdf, o que es vulgui modificar les dades consignades, cal aportar-ne un de nou.
En el cas que ja s'hagi presentat aquest full al Servei Públic d'Ocupació de Catalunya, només serà necessari informar les dades a la sol·licitud.
11.2 Amb les sol·licituds de les actuacions de la Línia 2 de la base 2 de l'annex 1 d'aquesta Ordre, les entitats sol·licitants han d'adjuntar la documentació que es relaciona a continuació:
a) Formulari de sol·licitud, adjuntant la següent documentació:
-Còpia del/s contracte/s laborals subscrits amb les persones participants.
-Altra documentació que es pugui establir a la convocatòria.
- Conveni entre l'entitat beneficiària i la contractant, d'acord amb el model normalitzat que es publicarà al web http://serveiocupacio.gencat.cat.
b) Quan la signatura electrònica de la persona que signa la sol·licitud acredita la representativitat amb què actua no és necessari aportar més documentació en relació a la representació.
En cas que la signatura electrònica no acrediti la representativitat, l'òrgan instructor comprova d'ofici la inscripció en un registre públic o en el Registre electrònic general de representació.
c) En cas de societats civils privades (SCP), escriptura pública o contracte de constitució.
d) En cas que no s'hagi presentat amb anterioritat o es vulguin modificar les dades consignades, full de domiciliació bancària degudament emplenat d'acord amb el model del Departament de Vicepresidència i d ́Economia i Hisenda apartat de serveis i tràmits, disponible a l'adreça ( http://www20.gencat.cat/docs/economia/Documents/Arxius/doc_92922561_1.pdf ).
11.3 La documentació presentada juntament amb la sol·licitud o amb els altres tràmits associats al procediment de concessió pot ser una còpia autèntica, o bé una còpia simple, sempre que, en aquest darrer cas es manifesti, a través, d'una declaració que els documents adjuntats són còpies idèntiques als documents originals.
11.4 En cas que els documents ja es trobin en poder de qualsevol dels Departaments de la Generalitat de Catalunya, en aplicació del que preveu l'article 28.3 de la Llei 39/2015, d'1 d'octubre del procediment administratiu comú de les administracions públiques, la seva aportació es pot substituir per una declaració de la persona sol·licitant segons la qual declari que no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
11.5 Les persones sol·licitants que hagin negociat amb l'Agència Estatal de l'Administració Tributària, l'Agència Tributària de Catalunya o la Tresoreria General de la Seguretat Social una pròrroga, un ajornament, una moratòria o qualsevol altra condició especial dels seus deutes, cal que aportin la documentació que acrediti aquesta prerrogativa especial, juntament amb la sol·licitud.
11.6 En cas que s'hagi de presentar juntament a la sol·licitud de subvenció documentació addicional a l'esmentada en aquesta base, el detall d'aquesta documentació estarà en la corresponent resolució de convocatòria.
11.7 Cada sol·licitud de la Línia 1 només podrà contenir un únic projecte, d'acord amb el que s'estableix la base 5.1.4 de l'annex 1 d'aquest Ordre.
12.1 L'incompliment dels requisits no esmenables o del termini de presentació de sol·licituds que s'estableixen en aquesta Ordre comporta la inadmissió de la sol·licitud.
12.2 Comporta el desistiment de la sol·licitud:
- La manca de presentació de qualsevol dels documents que es preveuen a la base 11 de l'annex 1 d'aquesta Ordre o la manca d'esmena dels requisits esmenables en el termini de 10 dies hàbils amb el requeriment previ.
- La manca de presentació del document d'acceptació, en el seu cas, o de la documentació que sigui requerida, en els termes previstos a la base 14.1.9 de l'annex 1 d'aquesta Ordre.
12.3 Qualsevol entitat sol·licitant pot desistir expressament de la seva sol·licitud de subvenció presentant un escrit de desistiment.
L'òrgan instructor ha d'acceptar el desistiment en la Resolució corresponent.
12.4 Prèviament a la concessió de les subvencions, en les resolucions de la Línia1, l'òrgan instructor ha de resoldre sobre la inadmissió o el desistiment de les sol·licituds.
Aquesta Resolució es notificarà a la persona o entitat interessada mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ), sens perjudici que es pugui utilitzar, addicionalment, altres mitjans electrònics.
Contra aquesta Resolució, que no exhaureix la via administrativa, es pot interposar recurs d'alçada davant del/de la Director/a del Servei Públic d'Ocupació de Catalunya en el termini d'un mes a comptar de la publicació.
12.5 Prèviament a la concessió de les subvencions, per les resolucions de la Línia 2, l'òrgan instructor ha de resoldre sobre la inadmissió o el desistiment de les sol·licituds.
Aquesta Resolució es notificarà a través de mitjans electrònics a la persona o entitat interessada mitjançant notificació individual.
Contra aquesta Resolució, que no exhaureix la via administrativa, es pot interposar recurs d'alçada davant del/de la Director/a del Servei Públic d'Ocupació de Catalunya en el termini d'un mes a comptar de la notificació
13.1 La valoració de les sol·licituds de la Línia 1 es realitzarà en base a una escala de puntuació de 0 a 100 punts.
La puntuació mínima requerida per optar a la subvenció serà de 50 punts.
13.1.1 Els criteris de valoració i els barems són els següents.
En tot cas la convocatòria podrà establir altres barems:
a) Claredat i definició del projecte (pes total 75 punts).
S'estableix un mínim de 40 punts en aquest apartat per a poder tenir atorgament.
a.1) Disseny del projecte, objectius esperats i mesures que integra (65 punts).
a.1.i) Justificació de la necessitat del projecte (20 punts).
Caldrà especificar quina serà l'adequació del projecte en relació amb les necessitats del mercat de treball del territori, mitjançant la identificació de la necessitat o demanda amb estudis realitzats, propis o aliens, o fonts estadístiques oficials, i la identificació dels candidats a participar, amb els seus perfils requerits en la zona d'incidència on es pretén implementar el projecte.
a.1.ii) Descripció del projecte (40 punts).
- Concreció dels objectius del projecte.
S'hauran de concretar en termes observables, mesurables i quantificables.
Aquests hauran d'estar relacionats entre ells i amb cadascuna de les actuacions que integren el projecte.
- Les actuacions a realitzar, i la seva justificació i finalitat, que han d'estar adaptades a les expectatives de les persones participants, els professionals que hi participaran i a la demanda del mercat de treball del territori on s'executa el projecte.
- Com es portaran a terme aquestes actuacions: recursos, metodologia i quina avaluació i seguiment es durà a terme dels objectius a assolir.
- Tipus de col·laboració que s'establirà amb el sector productiu i com es materialitzarà.
- Com es treballarà l'ocupabilitat.
- Planificació prevista del projecte.
a.1.iii) Visites a l'entorn productiu (5 punts).
Es valorarà la quantitat d'empreses que les persones joves participants visitaran per a fer sessions d'informació i coneixement de l'entorn productiu.
Es donarà un punt per a cada visita amb un màxim de 5.
Cada grup de joves haurà de realitzar el mínim que s'hagi compromès a la sol·licitud.
a.2) Projectes que prevegin una agrupació d'entitats previstes a la base 3 de l'annex 1 d'aquesta Ordre i que en justifiquin la necessitat (10 punts).
- Justificació de la necessitat de l'agrupació.
- Com es realitzarà el treball en xarxa entre les diverses entitats agrupades.
- Coordinació que es portarà a terme i com es realitzarà.
b) Activitats socials, culturals i cíviques: l'objectiu d'aquestes activitats és l'enfortiment dels vincles dels joves participants amb el seu entorn, les institucions educatives, entitats associatives i socials, sectors empresarials, òrgans de participació, etc., a través de la participació activa, durant l'execució del projecte en activitats de caràcter cívic, social, cultural, etc., que duguin a terme aquestes institucions i entitats.
Cada grup de joves haurà de realitzar el mínim que s'hagi compromès a la sol·licitud (5 punts):
c) Impacte del projecte sobre la inserció laboral de les persones participants (pes màxim 20 punts).
Per cada punt d'inserció laboral per sobre de l'establert a la base 5 se sumarà 1 punt, fins a un màxim de 20 punts.
13.1.2 S'haurà de deixar constància en l'expedient dels aspectes concrets que s'han valorat en aplicació de cada criteri i de la relació entre la puntuació obtinguda i l'import de la subvenció.
13.2 La valoració de les sol·licituds de la Línia 2 es realitzarà revisant que l'entitat compleix els requisits de la base 4 de l'annex 1 d'aquesta Ordre per poder ser entitat beneficiària i que ha aportat la documentació relacionada a la base 11.2 de l'annex 1 d'aquesta Ordre.
14.1 L'òrgan competent per a la instrucció del procediment és el titular de l'Àrea d'Ocupació Juvenil
14.2 El procediment de concessió de les subvencions de les actuacions de la Línia 1 de la base 2 de l'annex 1 d'aquesta Ordre és el de concurrència competitiva i s'inicia l'endemà de la data de publicació de la convocatòria al Diari Oficial de la Generalitat de Catalunya.
14.2.1.La composició de la Comissió de Valoració o òrgan col·legiat que analitzarà i avaluarà les sol·licituds presentades és:
- La persona titular de l'Àrea d'Ocupació Juvenil del Servei Públic d'Ocupació de Catalunya
- La persona titular de l'Àrea de Planificació i Assistència Tècnica responsable de la convocatòria.
- Una persona representant dels Serveis Territorials del Servei Públic d'Ocupació de Catalunya.
- La persona titular del Servei Jurídic del Servei Públic d'Ocupació de Catalunya, que actuarà com assessor/a.
- La persona designada pel titular de l'Àrea responsable de la convocatòria del Servei Públic d'Ocupació de Catalunya, que actuarà com a secretari/ària.
En cas que es produeixi canvis estructurals al Servei Públic d'Ocupació de Catalunya que comporti un canvi en la designació dels membres, la resolució de la convocatòria podrà establir la composició de la Comissió de Valoració o òrgan col·legiat.
14.2.2 L'òrgan col·legiat distribuirà el pressupost disponible entre les sol·licituds de propostes de projectes que superin la puntuació mínima requerida, d'acord amb els criteris de valoració de la base 13 de l'annex 1 d'aquesta Ordre i del següent punt d'aquesta base i fins a esgotar la dotació pressupostària.
14.2.3 Amb l'objectiu d'obtenir una oferta diversificada en tot el territori s'atorgarà inicialment aquells projectes unicomarcals que així ho hagin definit a la sol·licitud i que obtinguin la puntuació més alta per aquella comarca.
A continuació l'atorgament serà entre la resta de projectes pluricomarcals i unicomarcals que no hagin tingut atorgament inicialment i per ordre de puntuació.
En qualsevol dels dos casos, en cas d'empat, s'atorgarà aquell projecte que hagi obtingut millor puntuació en l'apartat a) de la base 13.2 de l'annex 1 d'aquesta Ordre.
En el cas que es tingui la mateixa puntuació d'aquest apartat, s'atorgarà al projecte que hagi obtingut millor puntuació en l'apartat b) i c) si es mantingués l'empat.
14.2.4 Si un cop esgotat el pressupost, resten projectes que han superat els 75 punts, es podran disminuir proporcionalment els atorgaments, en el percentatge que sigui necessari, amb la finalitat d'arribar a tots aquells que tinguin més de 75 punts.
14.2.5 Si l'última sol·licitud amb atorgament no obté la totalitat de l'import sol·licitat per manca de pressupost es disminuirà el nombre de joves participants sol·licitats inicialment sempre que no s'alteri l'objectiu i la finalitat del projecte presentat.
14.2.6 Un cop avaluades les sol·licituds, l'òrgan instructor formularà la proposta de resolució provisional d'atorgament a l'òrgan concedent d'acord amb l'informe de la Comissió de valoració.
Aquesta proposta provisional de concessió contindrà la llista de les entitats sol·licitants proposades per ser beneficiàries de les subvencions i les persones o entitats que formen part de la llista de reserva, si n'hi ha, i estarà detallada en funció de la puntuació obtinguda d'acord amb els criteris d'avaluació previstos en aquesta Ordre.
14.2.7 Examinades, si s'escau, les al·legacions formulades i les reformulacions dels projectes, l'òrgan instructor ha de proposar l'aprovació o la denegació de la subvenció a la persona titular de la Direcció del Servei Públic d'Ocupació de Catalunya.
En cas de ser denegada, la resolució ha de motivar la causa de la denegació.
14.2.8 La notificació de la proposta de resolució provisional d'atorgament de les subvencions a les persones interessades es realitzarà mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ).
14.2.9 La proposta de resolució provisional inclourà el requeriment de documentació d'esmena de la sol·licitud a aportar dins el termini de 10 dies hàbils, a comptar de l'endemà de la seva notificació.
La documentació a aportar és la que es detalla a la base 11 de l'annex 1 d'aquesta Ordre.
La no aportació dins del termini indicat de la documentació esmentada comportarà el desistiment de la sol·licitud.
14.2.10 Quan l'import de la subvenció de la proposta de resolució provisional sigui inferior al que figura a la sol·licitud presentada, es requerirà a l'entitat beneficiària per part de l'òrgan instructor la reformulació de la seva sol·licitud en un termini de 10 dies naturals, per tal d'ajustar els compromisos i condicions a la subvenció atorgable.
En tot cas, la reformulació de sol·licitud haurà de respectar l'objecte, condicions i finalitat de la subvenció, d'acord amb els criteris següents:
a) Es pot reduir el nombre de participants previstos, mantenint la ràtio de cost/participant, o bé proposant una nova ràtio.
b) No es poden incloure actuacions no admeses, ni modificar la durada ni la modalitat de les acceptades.
En el supòsit d'haver presentat reformulació del projecte i del pressupost, l'atorgament de la subvenció comporta l'acceptació de la reformulació.
14.2.11 L'òrgan instructor formularà la proposta definitiva de concessió de les subvencions a la vista, en tot cas, de la proposta de resolució provisional, de la documentació addicional presentada pels beneficiaris proposats, i de les comprovacions realitzades d'ofici, i l'elevarà a l'òrgan resolutori.
14.3 El procediment per a la concessió de les subvencions de les actuacions de la Línia 2 de la base 2.2 de l'annex 1 d'aquesta Ordre es regeix pel procediment de concurrència no competitiva.
Una vegada verificat que l'entitat contractant ha presentat tota la documentació prevista a la normativa i que compleix els requisits establerts a la base 4 de l'annex 1 d'aquesta Ordre, per a ser beneficiària de la subvenció, la persona titular de la Direcció del Servei Públic d'Ocupació de Catalunya, a proposta de l'òrgan instructor, dictarà la corresponent resolució d'atorgament de la subvenció, seguint l'ordre de la data de presentació fins exhaurir la partida pressupostària assignada, tenint en compte que les sol·licituds presentades incompletes o que s'hagin d'esmenar desplegaran els seus efectes en la data en què es produeixi l'esmena de la sol·licitud, i proposarà el pagament de la bestreta per a cadascuna de les sol·licituds presentades.
15.1 L'òrgan competent per dictar la Resolució és la persona titular de la Direcció del Servei Públic d'Ocupació de Catalunya, a proposta de l'òrgan instructor.
15.2 El termini màxim per emetre la Resolució i notificar-la serà de 3 mesos, a comptar des de la data de la publicació de la convocatòria.
15.3 La Resolució d'atorgament ha de ser degudament motivada i ha de contenir, com a mínim, la identificació de la persona o persones sol·licitants a les quals es concedeix la subvenció, l'import i, si escau, el percentatge subvencionat del pressupost de l'activitat, i en cas que s'autoritzin bestretes, la justificació de l'execució de l'objecte de la subvenció, la forma i la quantia de les garanties que, si s'escau, ha de presentar el beneficiari.
15.4 Les resolucions de la Línia 1 es notificaran a la persona o entitat interessada mitjançant la seva publicació al Tauler electrònic de l'Administració de la Generalitat de Catalunya https://seu.gencat.cat/informacio-publica.html, sens perjudici que es pugui utilitzar, addicionalment, altres mitjans electrònics.
15.5 Les resolucions de la Línia 2 es notificaran a la persona o entitat interessada a través dels mitjans electrònics amb una notificació individual.
Pel que fa a la notificació electrònica individual, en el cas d'entitats de titularitat privada i ciutadania, el servei de notificacions electròniques ofereix una adreça electrònica que actua com a dipòsit de les notificacions electròniques, i que compleix els requisits i les garanties de seguretat exigits per la legislació vigent.
D'acord amb els articles 43.2 i 43.3 de la Llei 39/2015, d'1 d'octubre, del procediment administratiu comú de les administracions públiques, i l'article 56.4 de la Llei 26/2010, de 3 d'agost, de règim jurídic i de procediment de les administracions públiques de Catalunya, des del moment del dipòsit de la notificació per part del Servei Públic d'Ocupació de Catalunya disposeu de 10 dies naturals per a la seva visualització o rebuig.
Si transcorregut el termini de 10 dies naturals no heu accedit al contingut de la notificació, aquesta s'entendrà rebutjada, llevat que d'ofici o a instància de la persona destinatària es comprovi la impossibilitat tècnica o material d'accedir-hi.
Si la notificació s'ha rebutjat es considera realitzat el tràmit i es pot continuar el procediment.
En el cas de les Administracions Públiques, la notificació s'entén practicada quan es realitza el corresponent assentament registral.
15.6 En cas, que l'òrgan competent no dicti i notifiqui la Resolució en el termini de 3 mesos, s'entendrà que la sol·licitud ha estat desestimada, d'acord amb l'article 54.2 e) de la Llei 26/2010, del 3 d'agost, de règim jurídic i de procediment de les administracions públiques de Catalunya.
15.7 La resolució d'atorgament o de denegació de les subvencions, que no exhaureix la via administrativa, pot ser objecte de recurs d'alçada davant la persona titular de la Secretaria del Departament de Treball, Afers Socials i Famílies en el termini d'un mes, a comptar de l'endemà de la notificació de la resolució, segons el que estableix segons el que estableix l'article 121 de la Llei 39/2015, d'1 d'octubre, de Procediment Administratiu Comú de les Administracions, i l'article 76 de la Llei 26/2010, del 3 d'agost.
15.8 Les subvencions que es puguin concedir no generen cap dret a la concessió d'altres subvencions en exercicis futurs.
15.9 L'atorgament de les subvencions està supeditat a la possibilitat de reducció parcial o total de la subvenció, abans que no es dicti la resolució definitiva d'atorgament, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
En la corresponent resolució de convocatòria es determinarà el termini d'execució del programa, que com a màxim serà de 15 mesos.
L'execució de les accions en el marc del Programa Operatiu de Fons Social Europeu o del Programa Operatiu Ocupació Juvenil (eix 1, eix 5 i eix 8) no podrà haver-se iniciat abans de l'1 de gener de 2014 i no podrà finalitzar més tard del 31 de desembre de 2022.
17.1 Prèviament al reconeixement de l'obligació de cadascun dels pagaments, es comprovarà d'ofici si l'entitat perceptora està al corrent de les obligacions tributàries i amb la Seguretat Social.
17.2 El pagament de la subvenció es tramita mitjançant una bestreta del 80% de l'import atorgat, a partir de la resolució d'atorgament, per la qual no s'exigeixen garanties.
El pagament del 20% restant s'ha de tramitar un cop l'activitat subvencionada ha estat degudament justificada, d'acord amb el que estableixen aquestes bases i la normativa aplicable.
En cas que s'hagin produït minoracions o renúncies, s'adaptarà aquest segon pagament a l'import finalment atorgat.
17.4 En el cas d'agrupació d'entitats, l'entitat perceptora serà la que rebrà els pagaments i distribuirà a la resta d'entitats l'import corresponent, d'acord amb la resolució d'atorgament.
Es consideraran circumstàncies que alteren les condicions de la concessió les sobrevingudes durant el període d'execució de l'activitat subvencionada i formalitzar-se amb caràcter immediat al seu esdeveniment i, en tot cas, abans de la finalització del termini d'execució.
Només es poden autoritzar modificacions si no perjudiquen drets de tercers.
18.2 L'entitat beneficiària ha de proposar a l'òrgan concedent qualsevol canvi que, dins de la mateixa finalitat, es pugui produir en la destinació de la subvenció que, si s'escau, ha d'ésser expressament autoritzat per l'òrgan concedent, en els termes de l'article 95.e) del Decret legislatiu 3/2002 de 24 de desembre, pel qual s'aprova el Text refós de la Llei de Finances Públiques de Catalunya.
18.3 Les sol·licituds de modificació s'han de sotmetre a l'òrgan instructor i són resoltes per la persona titular de la Direcció del Servei Públic d'Ocupació de Catalunya, que ha de dictar resolució acceptant o denegant la modificació proposada en el termini d'un mes des de la data en què la sol·licitud ha tingut entrada en el registre de l'òrgan competent per a la seva tramitació.
Un cop transcorregut aquest termini sense haver-ne notificat resolució expressa, la sol·licitud s'entén desestimada.
Les resolucions poden retrotraure els seus efectes, com a màxim, al moment de la presentació de la sol·licitud de modificació.
Les entitats beneficiàries no poden subcontractar amb tercers l'execució de cap de les actuacions que se'ls adjudiqui.
A aquests efectes, la contractació del personal no es considera subcontractació, si és mitjançant un contracte laboral o d'autònoms.
20.1 La documentació d'execució que es genera en el desenvolupament de les actuacions i que les entitats beneficiàries hauran de custodiar o presentar com a evidències de la realització de les actuacions es detallarà en la corresponent resolució de convocatòria.
20.2 L'entitat beneficiària haurà de custodiar tota la documentació que es generi com a conseqüència de la recollida dels indicadors, segons l'establert a la base 29 de l'annex 1 d'aquesta ordre.
20.3 L'entitat beneficiària haurà de presentar la documentació d'execució corresponent a cada actuació segons models normalitzats, i seguint les indicacions que estaran disponibles a l'espai Tràmits de la Seu electrònica de la Generalitat de Catalunya ( http://web.gencat.cat/ca/tramits ),concretament buscant el tràmit "Projectes Singulars" en el cercador de Tràmits Gencat.
En el supòsit d'actuacions cofinançades pel Fons Social Europeu i/o el Fons Social Europeu-Iniciativa d'Ocupació Juvenil la documentació justificativa haurà de complir els requisits que s'estableixen a l'Ordre ESS/1924/2016, de 13 de desembre, que determina les despeses subvencionables pel Fons Social Europeu durant el període de programació 2014-2020.
Per a l'actuació d'orientació prevista a la base 2.1.1.1, la modalitat de justificació serà el compte justificatiu amb aportació de justificants de despesa.
Per a l'actuació de formació del Fitxer Català d'Especialitats prevista a la base 2.1.1.2 lletra a) que s'engloba dins de la formació professionalitzadora, la modalitat de justificació serà l'acreditació per mòduls.
Per a les actuacions de Programes de Formació i Inserció (PFI) i formació a mida previstes a la base 2.1.1.2 lletres b) i c), la modalitat de justificació serà el compte justificatiu amb aportació de justificants de despesa.
Per a l'actuació de pràctiques no laborals, prevista a la base 2.1.2.1, la modalitat de justificació serà l'acreditació per mòduls.
Per a l'actuació de FP Dual, prevista a la base 2.1.2.2, la modalitat de justificació serà l'acreditació per mòduls.
Per a l'actuació d'experiència professional, prevista a la base 2.1.2.3, la modalitat de justificació serà l'acreditació per mòduls.
Per a l'actuació de mobilitat internacional, prevista a la base 2.1.2.4, la modalitat de justificació serà l'acreditació per mòduls.
Per a l'actuació de prospecció laboral, prevista a la base 2.1.2.5, la modalitat de justificació serà el compte justificatiu amb aportació de justificants de despesa.
Per l'actuació d'Experiència Professional prevista a la base 2.2, la modalitat de justificació serà la de justificació amb mòduls.
Per a qualsevol de les modalitats de justificació, aquesta haurà d'incloure una memòria explicativa i una memòria econòmica.
Per a les actuacions de la línia 1 previstes a la base 2.1 de l'annex 1 d'aquesta ordre, la memòria explicativa inclourà:
- Una relació on s'exposi de forma detallada el grau de compliment dels objectius del projecte i els resultats i impacte que ha tingut el projecte en les persones beneficiàries, en el seu entorn i en l'àmbit territorial al qual ha adreçat el seu projecte, les propostes de millora a implementar en posteriors projectes de la mateixa naturalesa, el nivell de satisfacció de les persones ateses, així com altres aspectes d'interès.
- Dades estadístiques de les característiques de les persones ateses: edat, sexe, curs acadèmic, número de persones que completen totes les fases previstes del projecte; número de persones que obtenen un certificat de formació; número de persones que retornen al sistema educatiu, sigui per finalitzar els estudis d'educació secundària, sigui per iniciar o continuar estudis de formació professional; número de persones que s'insereixen professionalment en el món laboral de qualitat i amb estabilitat; exposició, també, del número de persones que no han finalitzat el seu projecte, indicant en quina fase del procés han abandonat el projecte i els motius d'aquest abandonament, si és que es coneixen.
- En el cas que el projecte hagi contemplat actuacions d'experiències professionals o de FP Dual, caldrà incloure també el que es demana per a les actuacions de la línia 2.
- Qualsevol altra explicació, dada o contingut que es pugui preveure a la convocatòria.
Per a les actuacions de la Línia 2 previstes a la base 2.2 de l'annex 1 d'aquesta Ordre, la memòria explicativa inclourà:
- Relació dels contractes formalitzats amb la identificació de la persona treballadora, de la persona tutora i del lloc de treball ocupat.
- Certificat que, d'acord amb la modalitat del contracte, el representant de l'empresa ha d'expedir a la persona treballadora on hi consti el lloc de treball ocupat i les tasques principals realitzades, amb el comprovant original de recepció per part de cada persona treballadora destinatària dels contractes subvencionats.
- Explicació de les mesures plantejades per l'entitat beneficiària en el conjunt de les contractacions, respecte a la igualtat de gènere i la protecció i millora del medi ambient i l'acreditació del compliment de l'obligació de donar publicitat prevista a la base 31 de l'annex 1 d'aquesta Ordre.
- Qualsevol altra explicació, dada o contingut que es pugui preveure a la convocatòria
21.3.2.1 Per les actuacions a justificar mitjançant compte justificatiu amb aportació de justificants de despesa, el contingut de la memòria econòmica és el següent:
1- Una relació classificada de totes les despeses subvencionables imputables al desenvolupament de l'actuació, d'acord amb l'estructura de costos establerta per a cadascuna de les actuacions, segons model normalitzat, amb identificació del creditor i el document, la descripció de la despesa, l'import, la data d'emissió, la data de pagament i la forma de pagament.
En el cas de despeses de personal imputades amb hores de dedicació i cost/hora, s'inclourà una relació amb les persones imputades, el detall de les hores de dedicació, el cost/hora de cada persona, i l'import total imputat, segons model normalitzat.
2- En el supòsit de justificar despeses de personal propi, s'ha d'adjuntar la temporalització mensual de les hores invertides en cadascuna de les tasques realitzades pel personal propi, així com la descripció d'aquestes tasques per a cada actuació, segons model normalitzat.
Aquesta haurà d'estar signada tant per l'entitat beneficiària com per la persona responsable de la seva execució.
S'admet que aquesta temporalització mensual sigui el resu m de la temporalització diària o setmanal, la qual quedarà a disposició dels òrgans de control corresponents.
En cas d'administracions públiques, a més, s'ha de presentar el document de designació formal del personal imputat al projecte.
3- Per a la justificació de les despeses de personal propi, s'ha d'aportar el sistema de càlcul del cost/hora segons model normalitzat.
4- Declaració responsable dels imports liquidats amb Hisenda pel que fa a la retenció de l'IRPF del personal treballador propi imputat com a despesa, amb indicació del preceptor, els imports liquidats, les dates i la forma de pagament, amb l'objectiu de facilitar el seguiment de la pista d'auditoria.
En el supòsit de presentar despeses de personal extern que s'imputi en concepte de preparació, impartició, tutoria i avaluació de la formació, també caldrà presentar la declaració d'imports liquidats amb Hisenda pel que fa a la retenció del IRPF en concepte de factures segons model normalitzat.
5- Quan l'import de la despesa subvencionable superi les quanties que estableix la normativa vigent que regula els contractes del sector públic per al contracte menor, el beneficiari haurà de lliurar la documentació suport de, com a mínim, 3 ofertes de diferents proveïdors.
6- En el supòsit de justificar despeses d'amortització, detall dels càlculs efectuats per a la determinació de la despesa imputable, amb indicació del percentatge de l'import amortitzat imputat; còpia compulsada de la factura del bé amortitzable i comprovant del seu pagament.
7- En el supòsit de justificar despeses de lloguer, detall dels càlculs efectuats per a la determinació de la despesa imputable; contracte de lloguer; acreditació del pagament.
8- Declaració sobre l'import d'IVA efectivament suportat, en cas que l'entitat beneficiària estigui subjecta a règim de prorrata general o especial.
9- Una relació detallada dels altres ingressos o subvencions que hagin finançat l'activitat subvencionada amb indicació de l'import i la seva procedència.
Si s'escau, carta de pagament de reintegrament de la subvenció en el supòsit de fons públics percebuts com a bestreta i no aplicats a l'objecte subvencionable, així com dels interessos legals que se'n derivin a comptar des del termini de finalització per a la presentació de la justificació econòmica.
Tots els documents justificatius de les despeses poden ser una còpia autèntica, o bé una còpia simple, sempre que, en aquest darrer cas, es manifesti a través d'una declaració que els documents adjuntats són còpies idèntiques als documents originals.
21.3.2.2 Per les actuacions a justificar mitjançant acreditació per mòduls, segons apartat 2 d'aquesta base, el contingut mínim de la memòria econòmica és el següent:
1- Declaració del beneficiari de les unitats realitzades considerades com a mòdul indicades a la convocatòria.
2- Quantia de la subvenció, calculada per a cada unitat considerada com a mòdul, sobre la base de les activitats quantificades a la memòria d'actuació i declarades en l'apartat anterior, multiplicat pel mòdul establert a la convocatòria.
Per a l'actuació prevista a la base 2.1.1.2.a), la quantia es determinarà de la següent manera: pels alumnes que hagin finalitzat l'acció formativa segons indica la base 5.1.3.1.b), s'aplicarà el mòdul per acció formativa determinat a la base 8.2.a), i pels alumnes que no finalitzin l'acció formativa, s'aplicarà el mòdul per hora de l'acció formativa per les hores realitzades.
3- Si s'escau, un detall d'altres ingressos o subvencions que hagin finançat l'activitat subvencionada, amb indicació del seu import i procedència.
El beneficiari no està obligat a presentar el estats comptables, ni les factures o d'altres documents de valor probatori en el tràfic jurídic mercantil.
Les actuacions indicades al punt 2 d'aquesta base i que tenen com a modalitat de justificació la de compte justificatiu amb aportació de justificants de despesa, implementen el sistema de simplificació de tipus fix.
El valor d'aquest tipus fix, la categoria de despesa a la que s'aplica i corresponents fonaments jurídics, per a cadascuna de les actuacions, son els següents:
Per a la justificació de l'actuació d'orientació, prevista a la base 2.1.1.1 de l'annex 1 d'aquesta Ordre, s'aplicarà un tipus fix del 20% calculat sobre les despeses directes de personal que realitza l'actuació, excepte les específiques sol·licitades i acceptades a l'atorgament, d'acord amb l'últim paràgraf de la base 8.1 de l'annex 1 d'aquesta Ordre, per imputar la resta de despeses de l'operació.
Aquesta opció està prevista a l'article 83.3 del Reial Decret 887/2006 de 21 de juliol i al punt 5.3 apartat a2) de l'Acord de Govern 110/2014 de 22 de juliol.
Per a la justificació de les actuacions de formació previstes a la base 2.1.1.2 b) i c) de l'annex 1 d'aquesta Ordre, s'aplicarà un tipus fix del 15 % calculat sobre les despeses directes de personal, per imputar les despeses indirectes de l'operació.
Aquesta opció està prevista a l'article 68.1 b) del Reglament 1303/2013 de 17 de desembre del Parlament Europeu i del Consell.
Qualsevol correcció financera que s'apliqui sobre les despeses que serveixen de base de càlcul del tant fix, en virtut de les verificacions i controls que puguin efectuar-se, donarà lloc a una minoració de l'import imputat mitjançant el tipus fix.
L'opció del tipus fix per a la imputació de les despeses és obligatòria per a tots els beneficiaris de les accions concedides, durant tot el procés d'execució i liquidació, i no es pot canviar aquest sistema de justificació.
21.5 L'obligació de justificar recau sobre qui percep la subvenció.
En cas d'agrupacions totes les entitats tenen la qualitat de beneficiàries tal i com s'estableix a la base 3 de l'annex 1 d'aquesta Ordre.
21.6 Sistema de validació de justificants de despesa
En el supòsit de justificació mitjançant compte justificatiu, i mentre no es disposi d'un sistema de gestió electrònica, per tal de poder realitzar el control de la concurrència de subvencions, l'entitat beneficiària inclourà en la relació de despeses de la memòria econòmica, per a cada despesa, la informació que permeti identificar a quina subvenció ha estat imputada i l'import o percentatge respecte el cost total de la despesa que s'ha imputat, així com el codi comptable.
En cas de cofinançament amb el Fons Social Europeu, també s'inclourà el percentatge de cofinançament.
21.7 Termini i lloc per presentar la justificació
Un cop finalitzades la totalitat de les actuacions del projecte subvencionat, i dins el termini màxim de dos mesos, l'entitat beneficiària haurà de presentar la justificació de la subvenció corresponent a cada actuació, d'acord amb les indicacions establertes a la base 10.1 de l'annex 1 d'aquesta Ordre.
21.8 La persona titular del Servei de Control i Justificació Econòmica del Servei Públic d'Ocupació de Catalunya podrà atorgar una ampliació del termini establert per presentar la justificació, que no excedeixi de la meitat del termini prèviament atorgat i sempre que no es perjudiquin els drets de tercers, d'acord amb el que preveu l'article 32 de la Llei 39/2015, d'1 d'octubre, del procediment administratiu comú de les administracions públiques.
Verificació de les actuacions subvencionables
22.1 Les actuacions de verificació per part de Servei Públic d'Ocupació de Catalunya de les actuacions subvencionables seran de dos tipus:
a) Verificacions administratives: tenen per objecte verificar l'execució de les actuacions i assegurar que aquesta està suportada pels corresponents documents justificatius, d'acord amb el que s'indica a les bases 20 i 21 de l'annex 1 d'aquesta ordre respecte l'execució i la justificació, respectivament.
b) Verificacions in situ o sobre el terreny: tenen per objecte comprovar l'efectiva realització de l'actuació subvencionada i/o el compliment de les obligacions de les entitats beneficiàries.
Les verificacions sobre el terreny s'efectuaran durant la realització de l'actuació subvencionada.
22.2 Les entitats beneficiàries de les subvencions s'han de sotmetre a les actuacions de verificació administrativa i sobre el terreny que realitzi el Servei Públic d'Ocupació de Catalunya.
23.1 Són obligacions generals de les entitats beneficiaries d'aquestes subvencions:
a) Complir l'objectiu i la finalitat, executar el projecte, realitzar l'activitat i adoptar el comportament que fonamenta la concessió de la subvenció, i acreditar-ho davant del Servei Públic d'Ocupació de Catalunya en la forma i termini que s'estableix a la base 21 de l'annex 1 d'aquesta Ordre.
b) Formalitzar el corresponent encàrrec de gestió, en cas que l'entitat beneficiària sigui una entitat pública, i aquesta vulgui executar les actuacions mitjançant ens instrumentals, sempre que aquests hagin recollit expressament en la norma que els crea o en els seus estatuts que tenen la condició de mitjà propi i servei tècnic de l'entitat beneficiària d'acord amb el que estableix la Llei 9/2017, de 8 de novembre, de Contractes del Sector Públic, per la qual es transposen a l ́ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014.
c) Justificar davant l'òrgan concedent, el compliment dels requisits i les condicions que determinen la concessió o el gaudiment de la subvenció, mitjançant els justificants de les despeses o l'activitat que ha de cobrir l'import finançat, o subvenció, o bé, si la subvenció consisteix en un percentatge del cost de l'activitat o la inversió, el cost total corresponent, sense perjudici d'altres mitjans de comprovació que s'hagin establert en l'annex 1 d'aquesta Ordre.
d) Subscriure una pòlissa d'assegurança d'accident, amb caràcter previ a l'inici de les actuacions amb els joves, subscrita per l'entitat o entitats i que s'ajusti tant al període d'execució com a les actuacions que pretén desenvolupar, a l'horari diari, que cobreixi les despeses d'accident in itinere, els riscos derivats de les visites de les persones participants tant a les empreses com a altres establiments i per donar suport al desenvolupament de les actuacions.
L'assegurança ha de cobrir els imports següents, o el que determini la convocatòria: un capital de 23.432,25 € en cas de mort, i un capital de 46.864,52 € en cas d'invalidesa.
En tot cas la convocatòria pot actualitzar o modificar aquests imports.
e) Conservar els justificants originals (paper i electrònics), i tota la documentació relacionada amb la subvenció atorgada, durant un període mínim de cinc anys, a comptar des de la data de finalització del termini de justificació de l'objecte de la subvenció o bé des de la data de presentació dels justificants corresponents, si és anterior.
En el cas que es cofinanci per part del Fons Social Europeu, haurà de conservar tots els documents justificatius de les actuacions cofinançades pel Fons Social Europeu durant un termini de tres anys a partir del 31 de desembre de l'any següent a la presentació a la Comissió Europea dels comptes en els quals s'hagin inclòs.
Aquest s'ha de notificar prèviament i per escrit a l'òrgan instructor amb anterioritat a la finalització del termini d'execució, el qual ha de valorar la proposta de modificació i la pot acceptar, si no comporta canvis substancials ni representa un incompliment dels requisits i condicions establerts a l'annex 1 d'aquesta Ordre.
En el supòsit que les entitats beneficiàries i altres tercers relacionats amb l'objecte dels projectes estiguin subvencionats pel Fons Social Europeu, si s'escau, han de col·laborar i facilitar tota la documentació que els sigui requerida durant l'exercici de les funcions de control i verificació de l'Autoritat d'Auditoria de Programa operatiu, de l'Autoritat de Gestió i de Certificació– la Unitat Administradora del Fons Social Europeu- de la Comissió.
m) Identificar expressament en la seva comptabilitat les despeses imputades a cadascuna de les actuacions de forma separada o per qualsevol altre mitjà, que permeti verificar el registre comptable d'aquestes despeses i, si s'escau, el cofinançament de la despesa pel Fons Social Europeu.
p) Complir amb les indicacions que determinin les guies i les instruccions que desenvolupin aquesta Ordre, pels diferents àmbits de gestió i que es publiquin al web del Servei Públic d'Ocupació de Catalunya.
q) Complir amb les obligacions que es determinen en la base 31 de l'annex 1 d'aquesta Ordre en relació a la publicitat de les subvencions.
r) Acceptar la seva inclusió en la llista de beneficiaris publicada d'acord amb l'article 115 apartat 2 del Reglament (UE) 1303/2013 del Parlament Europeu i del Consell, de 17 de desembre de 2013.
s) En el cas que es cofinanci amb Fons Social Europeu, informar dels indicadors d'execució i de resultats, tant comuns com específics, corresponents a la gestió de la subvenció rebuda amb l'objectiu de complir amb els requisits de certificació i/o justificació al Fons Social Europeu, en la forma i terminis que estableixi l'òrgan competent.
t) Les entitats beneficiàries, i altres tercers relacionats amb l'objecte dels projectes subvencionats, han de col·laborar i facilitar tota la documentació que els sigui requerida durant l'exercici de les funcions de control i verificació de l'Autoritat d'Auditoria de Programa operatiu, de l'Autoritat de Gestió i Certificació —la Unitat Administradora del Fons Social Europeu— de la Comissió Europea o d'altres òrgans que, d'acord amb la normativa comunitària, tinguin atribuïdes funcions de control financer dels ajuts finançats pel Fons Social Europeu.
u) D'acord amb el que s'estableix a l'article 15.2 de la Llei 19/2014 de 29 de desembre, de transparència, accés a la informació pública i bon govern, en el cas que les entitats beneficiàries siguin persones jurídiques i l'import a atorgar sigui superior a 10.000 euros, comunicar la informació relativa a les retribucions dels òrgans de direcció o administració, a l'efecte de fer-les públiques.
Aquesta informació, les entitats beneficiàries l'han de comunicar abans d'iniciar el projecte.
v) D'acord amb el que estableix l'article 13.5 de la Llei orgànica 1/1996, de 15 de gener, de protecció jurídica del menor, en cas que les persones destinatàries finals dels programa subvencionat puguin tenir contacte amb menors en l'exercici de les activitats relacionades amb el programa, l'entitat beneficiària ha de complir amb l'obligació de disposar de l'acreditació mitjançant certificació negativa del Registre central de delinqüents sexuals, que aquestes persones no han estat condemnades en sentència ferma per algun delicte contra la llibertat i indemnitat sexual.
w) Les entitats beneficiàries han de verificar el compliment de requisits per participar d'acord amb les característiques del programa, i d'acord amb la Llei 15/1999, de 13 de desembre, de protecció de dades de caràcter personal, complir amb l'obligació de recopilar les dades de les persones participants, la custòdia de la fitxa de participant amb les mesures de seguretat corresponents i la garantia en la tramesa de les dades.
x) Adherir-se als principis ètics i regles de conducta als quals han d'adequar l'activitat les persones beneficiàries, establerts en l'annex 2 d'aquesta Ordre.
y) Les entitats privades, els partits polítics, les associacions i fundacions vinculades, les organitzacions sindicals i empresarials que perceben subvencions o ajuts públics de més de 100.000,00 euros anuals o que almenys el 40% dels seus ingressos anuals procedeix de subvencions, sempre que aquesta quantitat sigui de més de 5.000 euros, han de complir les obligacions del Títol II de la Llei 19/2014, de 29 de desembre.
z) Presentar al Servei Públic d'Ocupació de Catalunya tota la documentació corresponent a l'execució i la justificació de les actuacions segons la relació establerta a la base 20 i el que s'indiqui en la base 21 de l'annex 1 d'aquesta Ordre.
aa) Declarar que la documentació que es presenta amb la sol·licitud i amb qualsevol altre tràmit associat al procediment de concessió de les subvencions i la seva justificació, és una còpia idèntica del document original i que les dades contingudes són certes.
ab) Recollir i custodiar l'autorització per facilitar les dades de les persones adscrites a l'acció o accions subvencionades i/o de les persones destinatàries.
ac) Assolir el percentatge mínim d'inserció laboral, o el retorn al sistema educatiu reglat, establerts a la base 5 de l'annex 1 d'aquesta Ordre, o el percentatge al que s'hagi compromès l'entitat a la sol·licitud.
24.1 El Servei Públic d'Ocupació de Catalunya realitzarà actuacions específiques de control arran de denúncies o de l'existència d'indicis de frau o irregularitats en l'execució de l'activitat finançada a l'empara d'aquesta Ordre.
24.2 Les entitats i empreses beneficiàries de les subvencions s'han de sotmetre a les actuacions de control que el Servei Públic d'Ocupació de Catalunya consideri necessàries i a les de control efectuades pels organismes competents de l'Administració autonòmica, estatal i comunitària.
25.1 Són causes de revocació les previstes pels articles 92 bis i 99 del Decret legislatiu 3/2002, de 24 de desembre, que aprova el Text refós de la Llei de finances públiques de Catalunya, i l'article 37 de la Llei 38/2003, de 17 de novembre, general de subvencions.
25.2 Si l'òrgan concedent, com a conseqüència de la seva actuació de comprovació o la Intervenció General, en el marc del procediment de control, aprecien la concurrència d'alguna causa de revocació de la subvenció concedida hauran d'instar l'inici del corresponent procediment, d'acord amb el que preveu la secció quarta del capítol IX de la Llei de finances públiques de Catalunya; o si aprecien algun motiu d'infracció hauran d'instar l'inici del procediment sancionador, d'acord amb el que preveu la secció cinquena de l'esmentat capítol IX de la Llei de finances públiques de Catalunya i el que preveu la Llei 38/2003, de 17 de novembre, general de subvencions.
25.3 Els incompliments parcials dels requisits o les obligacions de les entitats beneficiàries, l'execució incorrecta de les accions que es posin de manifest en la verificació administrativa o in situ de les accions subvencionades, així com també la justificació d'una quantia inferior a l'atorgada inicialment, implicaran l'inici d'un procediment de revocació parcial o total de les subvencions concedides, que pot comportar la minoració de l'import pendent de pagament i/o el reintegrament parcial, per part de l'entitat beneficiària, de les quantitats pagades (bestretes) amb els interessos de demora corresponents.
25.4 Els criteris que s'aplicaran per calcular els imports a revocar i les causes de revocació parcial són les següents:
a) Incompliment del compromís d'inserció adquirit per part de l'entitat sol·licitant (o l'obligació establerta indicada a la base 23.1.ac de l'annex 1 d'aquesta ordre en cas que no haver-lo especificat): es reduirà en un 2% la subvenció per cada 1% menys del compromís o obligació d'inserció.
En aquells casos en què les actuacions de formació o d'orientació aprovades tinguin un import superior als màxims establerts a la convocatòria corresponent, o que hagin sol·licitat una ràtio inferior als 15 joves que hi ha per a col·lectius generalistes, la reducció serà d'un 3% per cada 1% menys d'inserció.
Aquests percentatges es reduiran a la meitat, per tant el 2% passarà a 1% i el 3% a un 1,5%, en el cas que la taxa d'atur entre joves de 16 a 29 anys superi el 30% en qualsevol moment de l'execució de la convocatòria.
Aquesta reducció en cap cas podrà superar el 30% de la subvenció total.
b) Incompliment del compromís del número d'activitats socials, culturals i cíviques.
En cas que el projecte hagi rebut punts pel número d'activitats socials, culturals i cíviques que participen al projecte, es reduirà un 1% amb un màxim del 10% del total de l'import atorgat per cada activitat social, cultural i cívica menys del compromís adquirit en un inici.
Aquest número d'activitats haurà de ser el que es va dir a la sol·licitud en tots els grups de persones participants.
En cas que el projecte hagi rebut punts pel número de visites a entorn productiu, es reduirà un 1% amb un màxim del 5% del total de l'import atorgat per cada activitat.
Aquest número de visites haurà de ser el que es va dir a la sol·licitud en tots els grups de persones participants.
d) Incompliment de mantenir el nombre de joves participants en relació l'actuació d'orientació.
Si d'acord amb la base 5.5.1 de l'annex 1 d'aquesta Ordre no es mantenen les ràtios en el segon mes natural, es revocarà l'import mensual de la persona tutora/orientadora vinculada al grup corresponent i mentre aquest fet s'incompleixi.
e) Incompliment d'hores d'atenció individual mínima a cada persona participant, d'acord amb la base 5.5. de l'annex 1 d'aquesta Ordre.
En cas d'incompliment, es revocarà l'import mensual de la persona tutora/orientadora, excepte en els casos d'exempcions de la base 5.6.2 de l'annex 1 d'aquesta Ordre.
L'acompliment d'hores d'atenció es calcularà tenint en compte les hores de tutorització informades per la persona tutora/orientadora a l'aplicatiu informàtic Galileu.
f) En cas d'incompliment de la totalitat del contracte de treball de les actuacions previstes a les bases 2.1.2.2, 2.1.2.3 i 2.2, així com la durada de les pràctiques no laborals previstes a la base 2.1.2.1, es revocarà la quantia equivalent als mesos sencers no executats i, en el cas que no sigui un mes sencer, l' import corresponent a aplicar el mòdul econòmic diari als dies no executats.
g) Incompliment d'hores de formació.
Quan les persones participants a les actuacions de formació a mida i PFI previstes a la base 2.1.1.2.b) i c) respectivament no assisteixin al 75% d'assistència de l'acció formativa, es revocarà la diferencia entre l'import atorgat i el calculat mitjançant la fórmula següent: preu hora * hores assistides.
25.5 Una vegada justificada la realització de les actuacions subvencionades i revisada la justificació de les despeses, el Servei Públic d'Ocupació de Catalunya recalcularà la subvenció i podrà minorar la quantia atorgada inicialment, per ajustar-la a l'execució de les actuacions realitzades i les despeses efectuades.
25.6 En compliment del que estableix l'article 100 del Text refós de la Llei de finances públiques de Catalunya, aprovat pel Decret legislatiu 3/2002, del 24 de desembre, el Servei Públic d'Ocupació de Catalunya ha d'iniciar els processos de revocació quan escaigui.
25.7 En cas que el cost final efectiu de l'activitat subvencionada sigui inferior al cost inicialment pressupostat, o atorgat si és inferior, la despesa mínima, realitzada i justificada, de l'activitat subvencionada exigible per poder considerar acomplert l'objecte i la finalitat de la subvenció serà del 60% de l'import atorgat.
26.2 En cas que la quantitat corresponent al total de despeses justificades sigui inferior a la quantitat atorgada, l'entitat beneficiària podrà renunciar de forma expressa al seu dret de percebre la part de la subvenció percebuda indegudament.
28.1 Els ajuts regulats en aquestes bases són incompatibles amb qualsevol altre ajut concedit amb la mateixa finalitat, procedents d'administracions o ens públics o privats, ja siguin d'àmbit local, nacional, estatal, de la Unió Europea o d'organismes internacionals.
28.2 L'import dels ajuts concedits en cap cas pot ser d'una quantia que superi el cost de l'activitat a desenvolupar per l'entitat beneficiària.
29.1 El Servei Públic d'Ocupació de Catalunya establirà els mitjans i els terminis pel registre d'informació de les dades, de manera estandarditzada i sistematitzada, corresponents a la gestió de la subvenció rebuda amb l'objectiu de complir amb els requisits de certificació i/o justificació al Fons Social Europeu per al període 2014-2020, la Conferència sectorial d'Ocupació i Afers Laborals –Plan Anual de Políticas de Empleo, PAPE– i al mateix Servei Públic d'Ocupació de Catalunya, Pla de desenvolupament de polítiques actives d'ocupació, PDPA, i els pressupostos de la Generalitat de Catalunya.
29.2 La convocatòria establirà els indicadors i els mecanismes de recollida d'aquests.
30.1 Es farà publicitat de les subvencions concedides mitjançant l'exposició de la seva relació al Tauler electrònic de l'Administració de la Generalitat ( https://seu.gencat.cat/ca/informacio-publica.html ), i al portal de la transparència ( http://transparencia.gencat.cat ).
En cas que l'import de les subvencions atorgades, individualment considerades, sigui igual o superior a 3.000,00 euros, es donarà publicitat a través de la publicació al Diari Oficial de la Generalitat de Catalunya, indicant-hi la convocatòria, el programa i el crèdit pressupostari al qual s'ha imputat, les entitats beneficiàries, la quantitat concedida i la/les finalitat/s de la subvenció.
30.2 En el supòsit d'actuacions cofinançades pel Fons Social Europeu o FSE-Iniciativa d'Ocupació Juvenil, i d'acord amb l'article 115 apartat 2 del Reglament (UE) 1303/2013 del Parlament Europeu i del Consell, de 17 de desembre de 2013, s'informa que la llista d'entitats beneficiàries es publicarà en un portal d'Internet únic, amb les dades de les operacions cofinançades.
31.1 L'entitat beneficiària de la subvenció ha de donar l'adequada publicitat al caràcter públic del finançament del programa, activitat, inversió o actuació objecte de subvenció segons el que s'estableix a la base 23.1.k de l'annex 1 d'aquesta Ordre, sobre les obligacions de les persones i entitats beneficiàries i d'acord amb el que preveu l'article 31 del Reglament de la Llei general de subvencions aprovat pel Reial decret 887/2006, de 21 de juliol.
31.2 Les mesures de publicitat que han d'adoptar les persones o entitats beneficiàries de les subvencions són les següents:
- Durant la realització de l'operació, haurà d'informar al públic del cofinançament de l'actuació, en el seu espai web, si en disposa, i mitjançant un cartell visible pel públic.
31.3 L'entitat beneficiària haurà d'incloure, en totes les mesures d'informació i comunicació que realitzi, el logotip del Servei Públic d'Ocupació de Catalunya i el senyal de la Generalitat de Catalunya.
Les mides i la distribució seran les que indiqui la pàgina d'identitat corporativa de la Generalitat de Catalunya referents al Servei Públic d'Ocupació de Catalunya que es poden trobar a l'enllaç: http://identitatcorporativa.gencat.cat/web/.content/Documentacio/descarregues/dpt/COLOR/Treball/manual_SOC.pdf
31.4 L'entitat beneficiària haurà d'incloure, en totes les mesures d'informació i comunicació que realitzi, el logotip del Ministerio que tingui les competències d'Ocupació i del Servicio Público de Empleo Estatal.
Les característiques tècniques de les mesures d'informació i dels cartells s'han d'adequar al que determini la normativa de la Conferència Sectorial de Empleo y Asuntos Laborales a l'Ordre que reguli la distribució territorial de les subvencions addicionals d'àmbit laboral finançades amb càrrec als Pressupostos Generals de l'Estat.
En tot cas haurà de constar expressament, en lloc visible, que s'han finançat amb càrrec als fons rebuts del Servicio Público de Empleo Estatal.
31.5 L'entitat beneficiària haurà d'adoptar les mesures de publicitat i informació relatives al cofinançament del Fons Social Europeu següents:
- En totes les mesures d'informació i comunicació que realitzi, haurà d'incloure l'emblema de la Unió, una referència a la Unió Europea, una al Fons Social Europeu i a la Iniciativa d'Ocupació Juvenil, i el lema "El Fons Social Europeu inverteix en el teu futur".
Així mateix, caldrà explicitar que la Garantia Juvenil és una iniciativa europea d'ocupació per reduir l'atur juvenil.
En aquest enllaç trobareu la informació, treta dels reglaments europeus que regulen el Programa Operatiu d'Ocupació Juvenil (POEJ) http://serveiocupacio.gencat.cat/web/.content/01_soc/servei-public-docupacio-de-catalunya-soc/imatge-corporativa/02_IMATGE_CORP_Indicacions_FSE.pdf
- Durant la realització de l'operació, haurà d'informar al públic del cofinançament de l'actuació, en el seu espai web, si en disposa, i mitjançant un cartell visible pel públic de mida A3 mínim.
Concretament, farà constar el cofinançament del Fons Social Europeu i la Iniciativa d'Ocupació Juvenil en qualsevol document que es lliuri a les persones participants o que formi part de l'expedient de l'actuació cofinançada, per exemple els certificats d'assistència, els convenis de pràctiques, els contractes, l'anunci de l'aula, etc.
31.6 Aquestes mesures de publicitat i comunicació descrites, també s'hauran d'aplicar als convenis de col·laboració subscrits amb la finalitat de realitzar les pràctiques professionals que s'hagin de realitzar.
31.7 Les entitats beneficiàries han d'incloure als contractes subvencionats en el marc d'aquesta Ordre, tant de les persones joves participants com dels professionals subscrits en el marc dels Projectes Singulars, la clàusula següent:
"Aquest contracte de treball està subvencionat pel Servei Públic d'Ocupació de Catalunya, cofinançat pel Fons Social Europeu en el marc de la Iniciativa d'Ocupació Juvenil i per fons provinents de la Conferència Sectorial d'Empleo y Asuntos Laborales, d'acord amb els Programes Singulars, regulats per l'Ordre corresponent".
Les dades de caràcter personal que les persones interessades han de facilitar per tal d'obtenir la subvenció s'inclouen en el fitxer "Base de dades de subvencions i ajuts" d'acord amb l'article 5 de la Llei orgànica 15/1999, de 13 de desembre, de protecció de dades de caràcter personal, amb la finalitat de gestionar els expedients de subvencions i ajuts del Servei Públic d'Ocupació de Catalunya.
33.1 En tot el que no preveuen expressament aquestes bases, són d'aplicació els preceptes continguts al capítol IX de la Llei de finances públiques de Catalunya, en tot allò que no s'oposi a la normativa bàsica estatal; la Llei 38/2003, de 17 de novembre, general de subvencions, i el Reglament de la Llei general de subvencions aprovat per Reial decret 887/2006, de 21 de juliol, la Llei 26/2010, de 3 d'agost, de règim jurídic i de procediment de les administracions públiques catalanes; la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, la Llei 39/2015, d'1 d'octubre, del procediment administratiu comú de les administracions públiques, la Llei 40/2015, d'1 d'octubre, re règim jurídic del sector públic, així com el que disposa la Llei de pressupostos de la Generalitat de Catalunya del present exercici, i com altra normativa comunitària, estatal i autonòmica que pugui ser d'aplicació.
Quant a la publicació de les bases i convocatòries cal atenir-se al que estableix l'article 68.5 de l'Estatut d'Autonomia de Catalunya i a la normativa en matèria de subvencions.